May 14, 2020 May 15, 2020 ജോണ് ഇളമത\nകാലം മാറി, കോലം മാറി എന്നൊക്കെ പറഞ്ഞിട്ടെന്താ കാര്യം. കാര്യങ്ങളെല്ലാം വീണ്ടും പഴേപടിലോട്ട് വരുന്നോ എന്നൊരു തോന്നല്. കാലത്ത് ഞാനും ഭാര്യയും കൂടെ നടക്കാനിറങ്ങിയതാണ്. ലോക്ഡൗണ് കാലമല്ലേ! എങ്കിലും എത്ര നേരോന്നു വെച്ചാ വീട്ടിലെ “കരുതല് തടങ്കലില്” കഴിയുന്നെ. കോറോണ ഇന്നുതീരും നാളെ തീരൂന്നൊക്കെ കരുതീട്ട് നീണ്ടു നിണ്ടു പോണു. ങാ, ആര്‍ക്കറിയാം എന്നാ ഇതിനൊരു വാക്‌സീനോ, മരുന്നോ കണ്ടുപിടിക്കുന്നേന്ന് ഈ ‘സ്‌റ്റേഹോം’ നീണ്ടുനീണ്ട് ഒരു ‘ഡിനയല്’ സ്‌റ്റേജിലെത്തീട്ടില്ലേന്നും ഇടക്കൊക്കെ ഒരു തോന്നല്, ചിലരുടെ ഒക്കെ നടപ്പും എടുപ്പും കണ്ടാല്. ഓ, അതൊക്കെ പോയി എന്തോന്ന് കൊറോണാ! എന്നമട്ടില്. ഞങ്ങളും സര്‍ക്കാരു നിയമം പാലിക്കേണ്ടതു കൊണ്ടും, മറ്റുള്ളവരെ കരുതേണ്ടതു കൊണ്ടും, അതിലൊക്കെ ഉപരി സ്വന്തമായി പ്രിക്കോഷന് എടുക്കേണ്ടതിന്റെ പേരിലും മാസ്ക് ധരിക്കാതെ പുറത്തേക്കിറങ്ങാറില്ല. എന്നാല് ചിലരെടെ നോട്ടംകണ്ടാ, നമ്മളു നാട്ടിലെ ഓണത്തിന് പുലിവേഷം കെട്ടി കടുവാ കളിക്കിറങ്ങിയ…\nന്യൂയോര്‍ക്ക്: കൊറോണ വൈറസ് ബാധയേറ്റ് ആഗോളതലത്തില് നടന്ന മരണങ്ങള് വ്യാഴാഴ്ച 300,000 കടന്നു. വൈറസ് ബാധിതരുടെ എണ്ണം 4.5 ദശലക്ഷത്തിനടുത്തെത്തിയതായി റിപ്പോര്‍ട്ടുകള് സൂചിപ്പിക്കുന്നു. അതില് പകുതിയോളവും അമേരിക്കയിലും യുകെയിലും ഇറ്റലിയിലുമാണ്. ജനുവരി 10 നാണ് ചൈനയിലെ വുഹാനില് നിന്ന് ഈ വൈറസ് പൊട്ടിപ്പുറപ്പെട്ട് ആദ്യത്തെ മരണം റിപ്പോര്‍ട്ട് ചെയ്തത്. മരണസംഖ്യ ഒരു ലക്ഷം കടക്കാന് 91 ദിവസവും 200,000 ല് എത്താന് 16 ദിവസവും കൂടി എടുത്തതായി സര്‍ക്കാരുകളുടെ ഔദ്യോഗിക റിപ്പോര്‍ട്ടുകള് പറയുന്നു. 200,000ത്തില് നിന്ന് 300,000 മരണങ്ങളിലേക്ക് എത്താന് 19 ദിവസമെടുത്തു. ലോകത്തിലെ ഏറ്റവും മാരകമായ പകര്‍ച്ചവ്യാധികളില് ഒന്നായ മലേറിയയുമായി താരതമ്യം ചെയ്യുമ്പോള് മലേറിയ പിടിപെട്ട് പ്രതിവര്‍ഷം 400,000 ആളുകളാണ് മരിച്ചത്. കോവിഡ്-19 ബാധിച്ച് അമേരിക്കയില് 85,000ത്തിലധികം മരണങ്ങള് റിപ്പോര്‍ട്ട് ചെയ്തിട്ടുണ്ട്. യു കെയിലും ഇറ്റലിയിലും 30,000 മരണങ്ങള് റിപ്പോര്‍ട്ട് ചെയ്തു. കൊവിഡ്-19ന്റെ നിലവിലെ സ്ഥിതി…\nMay 14, 2020 May 14, 2020 Indywood\n13.05.2020, Saudi Arabia: UAE-based Aries Marine Services Est is one among the very few listed NDT companies based in Saudi Arabia that have received the approval of Saudi Aramco, the largest multinational petroleum and natural gas company in the Kingdom of Saudi Arabia. Aries Marine has received approval for its Conventional NDT services. Recently, Aries Marine also secured the approval of SABIC, which has accelerated the organization’s reach in the Kingdom of Saudi Arabia. Reckoned as one among the best inspection and maintenance companies in the world, Aries Marine and…\nMay 14, 2020 May 15, 2020 കാരൂര് സോമന്\nവേഷത്തിലും ജീവിതശൈലിയിലും ജവഹര്‍ലാല് നെഹ്റു തികച്ചും പാശ്ചാത്യ സംസ്കാരം പിന്‍തുടരുന്ന ആളായാണ് ചിത്രീകരിക്കപ്പെട്ടിട്ടുള്ളത്. പട്ടേല് തനി ഇന്ത്യക്കാരനും. പക്ഷെ പാശ്ചാത്യ സോഷ്യലിസം ഉള്‍കൊണ്ട ഒരു സാമൂഹ്യ വളര്‍ച്ചക്ക് മാത്രമേ ഇന്ത്യക് വളര്‍ച്ചയുള്ള എന്ന വാദത്തോടെ പട്ടേല് പ്രതികരിച്ചത് സോഷ്യലിസം പ്രസംഗങ്ങളില് ഒതുങ്ങിയാല് പോര പ്രവര്‍ത്തന പുരോഗമന കാഴ്ചപ്പാടുകള് ഉള്‍കൊണ്ടുവേണം ഇന്ത്യ മുന്നോട്ട് പോകേണ്ടത്. പാശ്ചാത്യ രാജ്യങ്ങളിലെ മുതലാളിമാരാണ് കമ്പോളങ്ങള് തുറന്ന് മേല്‍കോയ്മ നേടുന്ന കാര്യവും പട്ടേലറിയിച്ചു. ഇതുമായി ബന്ധപെട്ട് നെഹ്രുവും പട്ടേലും തമ്മില് കമ്പോള ലാഭനഷ്ട സംവാദങ്ങളുയര്‍ന്നു. ഇതിന്‍റെ പേരില് പല ചര്‍ച്ചാവേദികളിലും പട്ടേലും നെഹ്റുവും ഏറ്റുമുട്ടിയിരുന്നു. എന്നാല് ഇരുവരും പരസ്പരം ബഹുമാനിച്ചിരുന്നതിനാലും ഗാന്ധിജി എന്ന ഇരുവര്‍ക്കും ആദരണീയനയാന നേതാവ് മധ്യത്തില് ഉണ്ടായിരുന്നതിനാലും ആശയ സംഘട്ടനങ്ങള് ഒരിക്കലും പരിധിവിട്ടില്ല. എന്നാല് പട്ടേലിനെ വരുതിയിലാക്കാന് മൗണ്ട് ബാറ്റന് പലപ്പോഴും വിഷമിച്ചു. സ്വാതന്ത്ര്യം ഏതാണ്ട് ഉറപ്പായ ഘട്ടത്തില് പട്ടേല് ഉയര്‍ത്തിയ…\nMay 14, 2020 May 14, 2020 Luhrs & Associates\nSummary: The Community Chest awarded over $50,000 in grants from its recently launched Coronavirus Emergency Fund to agencies meeting increased demands for services in eastern Bergen County, New Jersey. (Englewood, New Jersey; May 14, 2020) –- The Community Chest announces the awarding of over $50,000 in grants from its Coronavirus Emergency Fund to 13 agencies. Founded in 1933, The Chest isanonprofit organization serving eastern Bergen County and headquartered in Englewood, New Jersey working with area agencies providing support to people in need. Withamission to strengthen the…\nസൗദി അറേബ്യ: സൗദി അറേബ്യയിലെ ഏറ്റവും വലിയ ബഹുരാഷ്ട്ര പെട്രോളിയം, പ്രകൃതി വാതക കമ്പനിയായ സൗദി അരാംകോയുടെ അംഗീകാരം കരസ്ഥമാക്കി മിഡില് ഈസ്റ്റിലെ ഏറ്റവും വലിയ മറൈന് കണ്‍സള്‍ട്ടന്‍സി സ്ഥാപനമായ ഏരീസ് മറൈന്. ഇതോടെ സൗദി അറേബ്യ ആസ്ഥാനമായി ലിസ്റ്റു ചെയ്യപ്പെട്ട ചുരുക്കം എന്‍ഡിടി കമ്പനികളില് ഒന്നായി ഏരീസ് മറൈന് സര്‍വീസസ് മാറി. പരമ്പരാഗത എന്‍ഡിടി സേവനങ്ങള്‍ക്കാണ് ഏരീസ് മറൈന് അംഗീകാരം നേടിയത്. അടുത്തിടെ, ഏരീസ് മറൈന് SABIC അംഗീകാരവും നേടിയിരുന്നു. ഇതും സ്ഥാപനത്തിന് സൗദി അറേബ്യയില് മികച്ച അടിത്തറ നേടിക്കൊടുത്തിരുന്നു. ലോകത്തിലെ ഏറ്റവും മികച്ച ഇന്‍സ്പെക്ഷന് & മെയിന്‍റെനന്‍സ് കമ്പനികളിലൊന്നായ ‘ഏരീസ് മറൈന് ആന്‍ഡ് എിനീയറിംഗ് സര്‍വീസസ് ‘, മിഡില് ഈസ്റ്റിലെ ഏറ്റവും വിപുലമായ ‘ ഇന്‍സ്പെക്ഷന് & നോണ്‍ഡിസ്ട്രക്റ്റീവ് ടെസ്റ്റിംഗ് ‘ വിഭാഗം കൂടിയാണ്. പരിചയസമ്പരായ ഡിസ്ട്രക്റ്റീവ്, നോണ്‍ഡിസ്ട്രക്റ്റീവ് ടെസ്റ്റിംഗ് (എന്‍ഡിടി)/ഒസിടിജി/തെര്‍മോഗ്രാഫി/എഡ്ഡി കറന്‍റ്/ ക്യുസി/വെല്‍ഡിംഗ്/പെയിന്‍റിംഗ്…\nശശിധരന് പൊന്നന് (60) കണക്റ്റിക്കട്ടില് അന്തരിച്ചു\nഅതിജീവനത്തതിനായി പ്രവാസ ജീവിതത്തിലേക്ക് കടന്നുവന്ന ഒരു മലയാളി കൂടി അമേരിക്കയില് അകാലചരമം പ്രാപിച്ചു. വര്‍ക്കലയില് നിന്നും കണക്ടികറ്റിലേക്ക് കുടിയേറിയ ശശിധരന് പൊന്നന് മെയ് പത്താം തീയതി ശ്വാസകോശ അര്‍ബുദത്തെ തുടര്‍ന്ന് ഈ ലോകത്തോട് വിട പറഞ്ഞു. പരേതന് ഇരുപത്തിയഞ്ച് വര്‍ഷങ്ങളായി കുടുംബസമേതം അമേരിക്കയില് സ്ഥിരതാമസമായിരുന്നു. മലയാളി അസോസിയേഷന് ഓഫ് സതേണ് കണക്ടിക്കട്ടിന്റെ (മാസ്കോണ്) സന്തത സഹചാരികൂടിയായിരുന്നു. ഹിന്ദു ട്രഡീഷന് അനുസരിച്ചുള്ള ശവസംസ്കാരച്ചടങ്ങുകള് മെയ് 16 ശനിയാഴ്ച രാവിലെ 9:00 മണിക്ക് ബെര്‍ലിന് സിറ്റിയിലെ ലാഡി ഫ്യൂണറല് ഹോമില് വെച്ചു നടത്തും. ഭാര്യയും രണ്ടു കുട്ടികളുമടങ്ങുന്ന ഇദ്ദേഹത്തിന്റെ കുടുംബത്തിന്, പെട്ടെന്നുള്ള ഈ വേര്‍പാട് വലിയ ഒരു ബാധ്യതയായിട്ടുണ്ട്. സന്തപ്ത കുടുംബത്തിന്റെ ദുഃഖത്തില് പങ്കുചേരുന്നതോടൊപ്പം, ഈ കുടുംബത്തിന് വേണ്ടതായ എല്ലാ സഹായങ്ങളും വാഗ്ദാനം ചെയ്യുന്നതായി മലയാളി അസോസിയേഷന് ഓഫ് സതേണ് കണക്ടിക്കട്ടിന്റെ (മാസ്കോണ്) പ്രസിഡന്റും, ഫോമാ നാഷണല് കമ്മറ്റി മെമ്പറുമായ…\nMay 14, 2020 സ്വന്തം ലേഖകന്\nലണ്ടന്: കൊറോണ വൈറസ് ബാധയേറ്റ് മലയാളിയായ ഡോ. പൂര്‍ണ്ണിമാ നായര് (55) മരിച്ചു. ഇംഗ്ലണ്ടിലെ കൗണ്ടി ഡർഹാമിലെ ബിഷപ്പ് ഓക്ക്‌ലാന്‍ഡിലെ സ്റ്റേഷന് വ്യൂ മെഡിക്കല് സെന്ററിലെ ജനറല് പ്രാക്ടീഷണര് ആയിരുന്നു. മാര്‍ച്ച് 27 മുതല് ലൈഫ് സപ്പോര്‍ട്ടിലായിരുന്നു. അതിനു രണ്ടാഴ്ച മുമ്പാണ് രോഗം ബാധിച്ചത്. സ്റ്റോക്ക്ടണ് ഓണ്‍ടീസിലെ നോര്‍ത്ത് ടീസ് ആശുപത്രിയില് വെച്ചാണ് അവര് മരിച്ചത്. കൊറോണ വൈറസിനെ നിയന്ത്രിക്കാനുള്ള ശ്രമങ്ങള്‍ക്ക് നേരിട്ട് സംഭാവന നല്‍കുന്ന യുകെ മെഡിക്കല് കമ്മ്യൂണിറ്റിയിലെ പത്താമത്തെ അംഗമാണ് പൂര്‍ണ്ണിമ നായര്. ഞങ്ങളുടെ പ്രിയപ്പെട്ട, മൂല്യവത്തായ സഹപ്രവര്‍ത്തകയും സുഹൃത്തും ആയ ഡോ. പൂര്‍ണിമ നായരുടെ മരണം ഞങ്ങളെ അതീവ ദുഃഖത്തിലാഴ്ത്തി എന്ന് മെഡിക്കല് സെന്‍റര് ഒരു സന്ദേശത്തില് പറഞ്ഞു. ബിഷപ്പ് ഓക്ക്‌ലാന്‍ഡ് എംപി ഡെഹെ ഡേവിഡ്സണ് തന്‍റെ ഫേസ്ബുക്ക് പേജില് എഴുതി, ‘ഡോക്ടര് ഞങ്ങളുടെ കമ്മ്യൂണിറ്റിയിലെ അറിയപ്പെടുന്നതും പ്രധാനപ്പെട്ടതുമായ ഒരു അംഗമായിരുന്നു. ഞങ്ങള്‍ക്ക്…\nമെസെരു (ലെസോത്തോ): ദക്ഷിണാഫ്രിക്കയിലെ ചെറിയ രാജ്യമായ ലെസോത്തോയില് ബുധനാഴ്ച കൊറോണ വൈറസ് ബാധ സ്ഥിരീകരിച്ചു. ഇതോടെ ആഫ്രിക്കയിലെ 54 രാജ്യങ്ങളിലും കൊറോണ വൈറസ് ബാധ റിപ്പോര്‍ട്ട് ചെയ്യപ്പെട്ടിട്ടുണ്ട്. അടുത്തിടെ രാജ്യത്ത് എത്തിയ ഒരാളെ കൊറോണ വൈറസ് ബാധിച്ചതായി കണ്ടെത്തിയെങ്കിലും രോഗത്തിന്‍റെ ലക്ഷണങ്ങളൊും ഉണ്ടായിരുന്നില്ലെന്ന് ലെസോത്തോ ആരോഗ്യ മന്ത്രാലയം അറിയിച്ചു. രോഗിയെ ക്വാറന്റൈനിലാക്കി. .2ദശലക്ഷം ജനസംഖ്യയുള്ള ലെസോത്തൊ, ദക്ഷിണാഫ്രിക്കയോട് ചേര്‍ന്നു കിടക്കുന്ന രാജ്യമാണ്. ഈ ഭൂഖണ്ഡത്തിലാണ് ഏറ്റവും കൂടുതല് കേസുകള് റിപ്പോര്‍ട്ട് ചെയ്യപ്പെട്ടിട്ടുള്ളത്. ദക്ഷിണാഫ്രിക്കയില് കോവിഡ് 19 കേസുകളില് 12,074 കേസുകളും 217 പേര് മരിച്ചു. ലോകത്താകമാനം 2.97 ലക്ഷത്തിലധികം മരണങ്ങള് ലോകമെമ്പാടുമുള്ള കൊറോണ വൈറസ് മൂലം ഇതുവരെ 297,491 പേര്‍ക്ക് ജീവന് നഷ്ടപ്പെട്ടു, അണുബാധ 4,364,172 ആയി. പകര്‍ച്ചവ്യാധി ഏറ്റവും കൂടുതല് ബാധിച്ച രാജ്യത്ത് ചൊവ്വാഴ്ച വരെ 84,387 പേര് മരിച്ചു. 1,390,764 അണുബാധകള്…\nന്യൂഡല്‍ഹി: കൊറോണ വൈറസ് ബാധ മൂലം 134 പേര് മരിച്ച ശേഷം മരിച്ചവരുടെ എണ്ണം 2,549 ആയി ഉയര്‍ന്നു. അതേസമയം, ബുധനാഴ്ച രാവിലെ എട്ട് മണി മുതല് 3,722 പുതിയ അണുബാധകള് റിപ്പോര്‍ട്ട് ചെയ്യപ്പെട്ടിട്ടുണ്ട്. അതിനുശേഷം രോഗബാധിതരുടെ എണ്ണം 78,003 ആയി ഉയര്‍ന്നു. രാജ്യത്ത് 49,219 പേര് ചികിത്സയിലാണെന്നും 26,234 പേര്‍ക്ക് രോഗം ഭേദമായെന്നും, ഒരു രോഗി രാജ്യത്തിന് പുറത്തേക്ക് പോയെന്നും ആരോഗ്യ മന്ത്രാലയം അറിയിച്ചു. ഇതുവരെ 33.63 ശതമാനം രോഗികള് സുഖം പ്രാപിച്ചുവെന്ന് ആരോഗ്യ മന്ത്രാലയത്തിലെ മുതിര് ഉദ്യോഗസ്ഥന് പറഞ്ഞു. രോഗബാധിതരില് വിദേശ പൗരന്മാരെയും ഉള്‍പ്പെടുത്തിയിട്ടുണ്ട്. ബുധനാഴ്ച രാവിലെ മുതല് വ്യാഴാഴ്ച രാവിലെ വരെ 134 പേര് മരിച്ചു. ഇതില് 54 പേര് മഹാരാഷ്ട്രയില്, ഗുജറാത്തില് 29, ദില്ലിയില് 20, പശ്ചിമ ബംഗാളില് 9, മധ്യപ്രദേശില് 7, രാജസ്ഥാനില് 4, തമിഴ്നാട്ടില് 3, തെലങ്കാന, കര്‍ണാടക,…


ലിറ്റിൽ ഫ്‌ളവർ ഹൈസ്കൂളിൽ കേരളപ്പിറവി ദിനാഘോഷവും ഭാഷാവാരാചരണവും സംഘടിപ്പിച്ചു – IRINJALAKUDALIVE.com\nലിറ്റിൽ ഫ്‌ളവർ ഹൈസ്കൂളിൽ കേരളപ്പിറവി ദിനാഘോഷവും ഭാഷാവാരാചരണവും സംഘടിപ്പിച്ചു\nഇരിങ്ങാലക്കുട : ഇരിങ്ങാലക്കുട ലിറ്റിൽ ഫ്‌ളവർ ഹൈസ്കൂളിൽ വിദ്യാരംഗം കലാസാഹിത്യവേദിയുടെ ആഭിമുഖ്യത്തിൽ കേരളപ്പിറവി ദിനാഘോഷവും ഭാഷാവാരാചരണ ഉദ്‌ഘാടനവും സംഘടിപ്പിച്ചു. മനോഹരമായി അണിയിച്ചൊരുക്കിയ കേരളഭൂപടത്തിൽ ആദരസൂചകമായി തിരിതെളിയിച്ച് സാഹിത്യകാരി സജ്‌ന ഷാജഹാൻ യോഗം ഉദ്‌ഘാടനം ചെയ്തു. പി ടി എ പ്രസിഡന്റ് പി ടി ജോർജ്ജ് അദ്ധ്യക്ഷത വഹിച്ചു. വിദ്യാരംഗം പ്രസിഡന്റ് സ്നേഹയുടെ നേതൃത്വത്തിൽ ഭാഷാവാരാചരണ പ്രതിജ്ഞ ചൊല്ലി. സ്കൂൾ ഹെഡ്മിസ്ട്രസ് സി. റോസ്‌ലെറ്റ്, സി. ശാലീന, ക്രിസ്റ്റീന, സിട്രി, ജെനീറോ എന്നിവർ സംസാരിച്ചു. തുടർന്ന് മലയാണ്മയെ പ്രകീർത്തിക്കുന്ന ഗാനങ്ങളും നൃത്താവിഷ്‌ക്കാരങ്ങളും നടത്തി.\nശാസ്ത്രമേളയിൽ അവിട്ടത്തൂർ എൽ ബി എസ് എം ഓവർ ഓൾ ചാമ്പ്യാന്മാർ\nനഗരസഭയുടെ ടൗൺഹാളിൽ ‘ഗ്രീൻ പ്രോട്ടോകോൾ’ ചട്ടലംഘനമെന്ന് സി പി എം കൗൺസിലർമാർ


എന്റെ മുല്ലയും പൂക്കുന്നു | Shalom Times Malayalam\nഎന്റെ മുല്ലയും പൂക്കുന്നു\nബൈബിൾ ക്വിസ് ‘ബിബ്ലിയ’യ് ക്കുള്ള ഒരുക്കമായി പറഞ്ഞിരുന്ന ബൈബിൾ ഭാഗം ഒരു പ്രാവശ്യം മുഴുവൻ വായിച്ചു. ആത്മവിശ്വാസത്തോടെ ക്വിസിൽ പങ്കെടുത്തു. റിസൽട്ട് വന്നപ്പോൾ എന്തൊക്കെയോ അറിയാമെന്നു ഭാവിച്ചിരുന്ന എന്റെ ‘ഞാൻ’ എന്ന ഭാവത്തിന്റെ ഒരു ഇതൾകൂടി അടർന്നു വീഴുകയായിരുന്നു.\nഅടുത്തവർഷം വീണ്ടും ബിബ്ലിയായിൽ പങ്കെടുത്തു. ആദ്യമൊക്കെ ഒരു വാശി മാത്രമായിരുന്നു എന്റെ ബൈബിൾ പഠനം. എന്നാൽ ആ ബൈബിൾ പഠനത്തിലൂടെ എന്നെ മറ്റൊരു വഴിയിലേക്ക് ദൈവം നയിക്കുകയായിരുന്നു. പല ആവർത്തി ബൈബിൾ വായിക്കുവാൻ ദൈവം അനുഗ്രഹിച്ചു. പരിശുദ്ധാത്മാവിലൂടെ പലതും വെളിപ്പെടുത്തി തരുന്നതായി തോന്നിത്തുടങ്ങി. ബൈബിൾ ക്വിസിൽ സമ്മാനം ലഭിക്കുക എന്നതിലുപരി, ബൈബിൾ വായനയോടുള്ള തീക്ഷ്ണമായ ആഗ്രഹം എന്നിലുണ്ടായി. വായിക്കുംതോറും വീണ്ടും വീണ്ടും വായിക്കുവാനുള്ള ഒരു ആവേശം.\nകുടുംബജീവിതത്തിന്റെ ഓരോ ദിവസവും സങ്കടങ്ങളിലും സന്തോഷങ്ങളിലും ബൈബിൾ വായനയിലൂടെ ദൈവത്തോടുള്ള എന്റെ നിസാര ചോദ്യങ്ങൾക്കുപോലും ഉത്തരം കണ്ടെത്തുകയായിരുന്നു. ‘വിശുദ്ധി’ എന്താണെന്ന് പരിശുദ്ധാത്മാവ് മനസിലാക്കിത്തരുന്നതുപോലെ. അതുവഴി പല സന്ദർഭങ്ങളിലും വചനം പറഞ്ഞ് പ്രാർത്ഥിക്കുവാനും മറ്റുള്ളവരോട് വചനം പറയുവാനും പരിശുദ്ധാത്മാവ് എന്നെ സഹായിച്ചുകൊണ്ടിരുന്നു.\nആഗ്രഹങ്ങൾ സഫലമാകാതെ വന്ന നിമിഷങ്ങളിൽ അത് നിരാശയിലേക്ക് വഴിമാറിപ്പോകാതിരിക്കുവാൻ ആദ്യമായി വെളിവാക്കപ്പെട്ടു കിട്ടിയ വചനം റോമാ 9:16 ആയിരുന്നു: ”മനുഷ്യന്റെ ആഗ്രഹമോ പ്രയത്‌നമോ അല്ല, ദൈവത്തിന്റെ ദയയാണ് എല്ലാറ്റിന്റെയും അടിസ്ഥാനം.” ഈ വചനഭാഗം പല പ്രാവശ്യം മനസിൽ പറഞ്ഞ് പ്രാർത്ഥിക്കുവാൻ തുടങ്ങി. അതുപോലെതന്നെ ഏശയ്യാ 55:8 ”എന്റെ ചിന്തകൾ നിങ്ങളുടേതുപോലെയല്ല; നിങ്ങളുടെ വഴികൾ എന്റേതുപോലെയുമല്ല. ആകാശം ഭൂമിയെക്കാൾ ഉയർന്നു നില്ക്കുന്നു. അതുപോലെ എന്റെ വഴികളും ചിന്തകളും നിങ്ങളുടേതിനെക്കാൾ ഉന്നതമത്രേ.”\nലോകത്തിന്റെ പാപപങ്കിലമായ ജീവിതം കണ്ട്, പലപ്പോഴും പകച്ചു നിന്നപ്പോൾ എന്തേ ഇവർ ഇങ്ങനെയെന്ന് ദൈവത്തോട് ചോദിക്കുവാൻ തോന്നിയ നിമിഷങ്ങൾ. ലോകത്തിനുവേണ്ടി സന്തോഷത്തോടുകൂടി പ്രാർത്ഥിക്കുവാൻ പരിശുദ്ധാത്മാവ് റോമാ 5:20-ലൂടെ കാണിച്ചുതന്നു. ”പാപം വർധിച്ചിടത്ത് കൃപ അതിലേറെ വർധിച്ചു.” ഈ വചനത്തിലൂടെ ലോകം മുഴുവന്റെയും കൃപയ്ക്കായി സന്തോഷത്തോടെ പ്രാർത്ഥിക്കുവാൻ പരിശുദ്ധാത്മാവ് എന്നെ പ്രേരിപ്പിച്ചു.\nമക്കളെ പഠിപ്പിക്കുന്ന സന്ദർഭങ്ങളിൽ ഒന്നും ശ്രദ്ധിക്കുവാൻ പറ്റാത്ത അവരുടെ അവസ്ഥ, പല ആവർത്തി പഠിപ്പിച്ചിട്ടും ഓർത്തിരിക്കുവാൻ കഴിയാത്ത അവസ്ഥ. പരിശുദ്ധാത്മാവിനോട് സഹായിക്കണേയെന്ന് ആത്മാർത്ഥമായി അവർക്കുവേണ്ടി പ്രാർത്ഥിക്കും. എങ്കിലും ദേഷ്യം എന്നെ വേട്ടയാടുന്ന നിമിഷങ്ങൾ. ഏശയ്യാ 54:13 ”കർത്താവ് നിന്റെ പുത്രരെ പഠിപ്പിക്കും. അവർ ശ്രേയസാർജിക്കും” എന്ന് പല ആവർത്തി വലിയ വിശ്വാസത്തോടെ മനസിൽ പറഞ്ഞ് മനസിനെ ശാന്തമാക്കും.\nവീട്ടമ്മയായ എന്നെ അതിഥി സൽക്കാരത്തിന്റെ മഹത്വം ഹെബ്രായർ 13:1-2-ലൂടെ അവിടുന്ന് പഠിപ്പിച്ചു. ”സഹോദരസ്‌നേഹം നിലനിൽക്കട്ടെ. ആതിഥ്യമര്യാദ മറക്കരുത്. അതുവഴി ദൈവദൂതന്മാരെ അറിയാതെ സത്കരിച്ചവരുണ്ട്.” അതിഥി സത്ക്കാരത്തിലൂടെ നമ്മൾപോലും അറിയാതെ മാലാഖമാരെ സത്കരിക്കുവാൻ സാധിക്കുക എത്രയോ ശ്രേഷ്ഠമായ കാര്യമെന്നു മനസിലാക്കിത്തന്ന പരിശുദ്ധാത്മാവിന് നന്ദി. വീണ്ടും ജ്ഞാനം 16:21-ലൂടെ പാകം ചെയ്യുന്ന ആഹാരം ഭക്ഷിക്കുന്നവന്റെ രുചിക്കൊത്ത് രൂപാന്തരപ്പെടാൻ പ്രാർത്ഥിക്കും.\nനാം ജീവിതത്തിന്റെ ഏത് അവസ്ഥയിലാണോ ആ അവസ്ഥയുടെ മാഹാത്മ്യം ”നിങ്ങളും കല്പിക്കപ്പെട്ടവയെല്ലാം ചെയ്തതിനുശേഷം ഞങ്ങൾ പ്രയോജനമില്ലാത്ത ദാസന്മാരാണ്. കടമ നിർവഹിച്ചതേയുള്ളൂ എന്നു പറയുവിൻ.” ലൂക്കാ 17:10-ലൂടെ ദൈവം എനിക്ക് വെളിപ്പെടുത്തി തരുകയായിരുന്നു.\nജീവിതപങ്കാളിയുടെ ജോലിസ്ഥലത്തെ പ്രശ്‌നങ്ങളിൽ ”ദൈവത്തെ സ്‌നേഹിക്കുന്നവർക്ക്, അവിടുത്തെ പദ്ധതിയനുസരിച്ച് വിളിക്കപ്പെട്ടവർക്ക്, അവിടുന്ന് സകലവും നന്മയ്ക്കായി പരിണമിപ്പിക്കുന്നു” (റോമാ 8:28). ഞങ്ങളുടെ ബലഹീനതകൾ തിരിച്ചറിയുവാൻ വിശ്വാസത്തിൽ ആഴപ്പെടുവാൻ ആത്മാവ് കാണിച്ചുതരുന്ന വചനഭാഗങ്ങൾ.\nവചനം നിറഞ്ഞ ഈ കാലഘട്ടത്തിൽ ഞാൻ തിരിച്ചറിഞ്ഞ മറ്റൊരു രഹസ്യമായിരുന്നു ഈശോയുടെ തിരുഹൃദയത്തോടുള്ള സ്‌നേഹം! ചെറുപ്പത്തിൽ അമ്മച്ചി പറഞ്ഞുതന്നിരുന്ന സുകൃതജപങ്ങളിൽ ഒന്നായിരുന്നു ‘ഈശോയുടെ മാധുര്യമുള്ള തിരുഹൃദയമേ, എന്റെ ഹൃദയം അങ്ങേ ഹൃദയംപോലെയാക്കണമേ’ എന്നുള്ള ജപം. ചെറുപ്പം മുതൽ ജീവിതത്തിൽ പല പ്രാവശ്യം ഈ സുകൃതജപം ചൊല്ലാറുണ്ടെങ്കിലും അതിനെക്കുറിച്ച് ഒരിക്കലും ചിന്തിച്ചിട്ടില്ലായിരുന്നു. ഒരു ദിവസം എപ്പോഴോ ഈ സുകൃതജപം ചൊല്ലുന്ന നിമിഷം പെട്ടെന്ന് ‘എന്റെ ഹൃദയം അങ്ങേ ഹൃദയംപോലെയാക്കണമേ’ എന്നുള്ള ഭാഗം എന്നെ വല്ലാതെ വേദനിപ്പിച്ചു. ചിന്തയിലും വാക്കിലും പ്രവൃത്തിയിലും പാപം ചെയ്തുകൂട്ടുന്ന, പാപം മാത്രം സ്വന്തമായിട്ടുള്ള എന്റെ ഹൃദയം ഈശോയുടെ ഹൃദയംപോലെയാക്കണമെങ്കിൽ… ഒരു നിമിഷം ഞാൻ പൊട്ടിക്കരഞ്ഞുപോയി. ആ തിരിച്ചറിവ് വന്നതുമുതൽ ആ സുകൃതജപം ചൊല്ലുവാൻ പറ്റാത്തതുപോലെ.\nപക്ഷേ, ആ ജപത്തോടൊപ്പം പതുക്കെ പതുക്കെ ചില പ്രാർത്ഥനകളും ചേർത്തുതുടങ്ങി. മനസിന്റെ സങ്കടങ്ങളിൽ ഈശോയുടെ മാധുര്യമുള്ള തിരുഹൃദയമേ അങ്ങ് എന്റെ സന്തോഷമാകണമേയെന്ന് പല ആവർത്തി പ്രാർത്ഥിക്കുമ്പോൾ മനസിന്റെ സങ്കടങ്ങൾ മാറിപ്പോകുന്നു. മറ്റുള്ളവരോട് വെറുപ്പും വിദ്വേഷവും തോന്നുന്ന സാഹചര്യങ്ങളിൽ, എന്റെ ഈശോയുടെ മാധുര്യമുള്ള തിരുഹൃദയമേ അങ്ങ് എന്റെ സ്‌നേഹമാകണമേയെന്ന് പ്രാർത്ഥിക്കുമ്പോൾ വിദ്വേഷവും വെറുപ്പും മാറി അവരെ സ്‌നേഹിക്കുവാനും അവരെ അനുഗ്രഹിക്കണമേയെന്ന് ആത്മാർത്ഥമായി പ്രാർത്ഥിക്കുവാനും സാധിക്കുന്നു. എന്നെത്തന്നെയും മറ്റുള്ളവരെയും എന്തൊക്കെയോ ഭയം വേട്ടയാടുന്നുവെന്ന് തോന്നിക്കുന്ന വേളകളിൽ, ഈശോയുടെ മാധുര്യമുള്ള തിരുഹൃദയമേ അങ്ങ് ധൈര്യമായി വരണമേയെന്ന് പ്രാർത്ഥിച്ചു തുടങ്ങുമ്പോൾത്തന്നെ മനസിന്റെ ഭയം മാറി, എന്തോ ഒരു ശക്തി അനുഭവപ്പെട്ട് തുടങ്ങുന്ന അവസ്ഥ.\nദൈവവുമായി ഗാഢബന്ധത്തിലാകുമ്പോൾ പ്രകൃതിയും ശത്രുക്കൾപോലും നമ്മോട് ഇണങ്ങിക്കഴിയുമെന്ന് വചനം സാക്ഷ്യപ്പെടുത്തുന്നു. ആ സത്യം ഫ്‌ളാറ്റിൽ താമസിക്കുന്ന എന്റെ മുരടിച്ചുനിന്ന കറിവേപ്പും മുല്ലയും വെളിപ്പെടുത്തിത്തരുന്നു. കറിവേപ്പ് നന്നായി തളിർത്തു വളരുന്നു. മുല്ല പൂ ചൂടുന്നു, പരിമളം പരത്തുന്നു. പ്രപഞ്ചത്തിലെ ഓരോ ചലനത്തിലും സർവശക്തനായ ദൈവത്തിന്റെ കരവും പദ്ധതിയും ദർശിക്കുവാൻ സാധിക്കട്ടെയെന്ന് പ്രാർത്ഥിക്കാം. നമ്മുടെ ജീവിതമുല്ലകളെ പൂവണിയിക്കുന്ന വചനമഴയെ സ്വീകരിക്കാം, ഹൃദയപൂർവം.


First Published 28, Mar 2019, 7:32 PM IST\nവര്‍ണങ്ങളുടെ ആഘോഷമാണ് ഹോളി.. എന്നാല്, ആ ഒറ്റ ദിവസം മാത്രമല്ല ഹോളി. പരീക്ഷയ്ക്കൊടുക്കം, സ്കൂളടക്കുന്ന ദിവസം ഒരു പരീക്ഷാ ഹോളിയുണ്ട്. സൗഹൃദത്തിന്‍റെ നിറങ്ങള് പരസ്പരം വിതറിയെറിയുന്ന ഒരു 'പരീക്ഷാ ഹോളി..' പത്താം ക്ലാസുകാര്‍ക്കും, പ്ലസ് ടുക്കാര്‍ക്കും, അവസാന വര്‍ഷക്കാര്‍ക്കും ഇത് വിരഹത്തിന്‍റെ മാസമാണ്. മാര്‍ച്ച് അറിയപ്പെടുന്നത് തന്നെ 'വേര്‍പിരിയലിന്‍റെ മാസ'മെന്നാണ്. അതുവരെ ഒരുമിച്ച് നടന്നവര്, ഒരുമിച്ച് കലഹിച്ചവര്, സ്നേഹിച്ചവര്, ചോറും കറിയും പങ്കുവെച്ചവര്... പലരും ഇനി പലവഴി പിരിയേണ്ടവരാണ്.\nകുറച്ച് വര്‍ഷങ്ങള്‍ക്ക് മുമ്പ് വരെ സെന്‍റോഫിലും ഓട്ടോഗ്രാഫിലും പടംപിടിത്തത്തിലും ഒതുങ്ങി നിന്നിരുന്ന വേര്‍പിരിയല് ദിനം.. ഇന്ന് കുറച്ചുകൂടി 'കളറാ'ണത്. അവസാനദിനം നിറങ്ങളില് കുളിച്ചാണ് പലരും വീടണയുന്നത്. അതുവരെയിട്ട യൂണിഫോമിലേക്ക് സൗഹൃദത്തിന്‍റേയും സ്നേഹത്തിന്‍റേയും ഒത്തിരി നിറങ്ങള് വാരി വിതറുകയാണവര്.. അവര് പരസ്പരം ഡ്രസിലും മുഖത്തും കയ്യിലും കുറിച്ചിടുന്നു, മിസ് യൂ എന്നോ, ലവ് യൂ എന്നോ, മറക്കരുതെന്നോ, ഇനിയും കണ്ടുമുട്ടാം എന്നോ ഒക്കെ...\nഇത്, പുതുകാലമാണ്.. നിറങ്ങളാണ് എങ്ങും.. അവരുടെ താല്‍ക്കാലികമോ, അല്ലാത്തതോ ആയ വേര്‍പിരിയലിലുമുണ്ട് ഒരായിരം നിറങ്ങള്... ഇന്ന്, എസ് എസ് എല് സി പരീക്ഷയുടെ അവസാന ദിനമാണ്.. സജിത്ത് ഗോപാല് പകര്‍ത്തിയ ചിത്രങ്ങള്.\nഇനി കാണും വരേയ്ക്കും ഓര്‍ത്തു വയ്ക്കാന്, കണ്ടില്ലെങ്കിലും മറന്നു പോകാതിരിക്കാന്, ഒരുമിച്ചു നടന്നതിന്‍റെ അടയാളമായി സൂക്ഷിക്കാന്, നിറങ്ങളുടെ സ്നേഹാക്ഷരങ്ങളല്ലാതെ എന്താണ് സുഹൃത്തേ ഞാന് കുറിച്ചിടുക..\nകാട്ടാനകൂട്ടം ജനവാസ മേഖലയില്; ഭീതിയിൽ പത്തനാപുരത്തെ നാട്ടുകാർ\nകരിയറില്‍പോലും ഞാനിങ്ങനെ ഒരു ക്യാച്ചെടുത്തിട്ടില്ല; വെരി വെരി സ്പെഷല് ക്യാച്ചുമായി ലക്ഷ്മണ്\nദേവികുളം സബ്കളക്ടറായി തിരുവനന്തപുരം സ്വദേശി പ്രേംകൃഷ്ണ ചുമതലയേറ്റു\nഎട്ട് വര്‍ഷത്തെ കാത്തിരിപ്പ്; പൊന്നാനി ഹാര്‍ബറിൽ ബോട്ടുകള് നങ്കൂരമിട്ടുതുടങ്ങി\nവാഹനത്തിന് പിന്നാലെ പാഞ്ഞടുക്കുന്ന സിംഹം; പേടിച്ച് വിറച്ച് യാത്രക്കാര്, വീഡിയോ\nജോളിയെയും ഷാജുവിനെയും സക്കറിയയെയും ഒന്നിച്ചിരുത്തി ചോദ്യം ചെയ്ത് അന്വേഷണസംഘം


Sex toy strangler Jamie Lee Dolheguy could be out in three years | ഇന്ത്യന് വിദ്യാര്‍ത്ഥിയെ കൊന്നത് Sex Toy ഉപയോഗിച്ച്, കൊല നടത്തിയത് ലൈംഗിക ബന്ധത്തിന് ശേഷം | News in Malayalam\nഇന്ത്യന് വിദ്യാര്‍ത്ഥിയെ Sex Toy ഉപയോഗിച്ച് ശ്വാസംമുട്ടിച്ച് കൊലപ്പെടുത്തിയ സംഭവത്തില് ഓസ്ട്രേലിയക്കാരിയായ യുവതിക്ക് ഒന്‍പതുവര്‍ഷത്തെ തടവുശിക്ഷ.\nLast Updated : Oct 22, 2020, 11:50 PM IST\nഓസ്ട്രേലിയയിലെ വികടോറിയയിലാണ് സംഭവം. 21കാരി ജെയ്‌മി ലീ ഡോല്‍ഗേയ്ക്കാണ് തടവ് ശിക്ഷ വിധിച്ചത്. ഇരുപത്തിനാലുകാരനായ മൗലിന് റാത്തോഡ് ആണ് കൊല്ലപ്പെട്ടത്.\nമെല്‍ബണ്, ഓസ്ട്രേലിയ: ഇന്ത്യന് വിദ്യാര്‍ത്ഥിയെ Sex Toy ഉപയോഗിച്ച് ശ്വാസംമുട്ടിച്ച് കൊലപ്പെടുത്തിയ സംഭവത്തില് ഓസ്ട്രേലിയക്കാരിയായ യുവതിക്ക് ഒന്‍പതുവര്‍ഷത്തെ തടവുശിക്ഷ.\n2018 ജൂലൈയിലാണ് സംഭവം നടന്നത്. ഓസ്‌ട്രേലിയയില് വിദ്യാര്‍ത്ഥിയായിരുന്ന 24കാരനായ മൗലിന് റാത്തോഡ് എന്ന യുവാവിനെയാണ് ജെയ്‌മി ലീ എന്നാ യുവതി സെക്‌സ് ടോയ് ഉപയോഗിച്ച് ശ്വാസം മുട്ടിച്ച് കൊലപ്പെടുത്തിയത്.\nലൈംഗിക ബന്ധത്തിനുശേഷം വിദ്യാര്‍ത്ഥിയെ Sex Toy ഉപയോഗിച്ച് ശ്വാസംമുട്ടിച്ച് കൊലപ്പെടുത്തുകയായിരുന്നുവെന്ന് ഇവര് കോടതിയില് സമ്മതിച്ചു.\nഡേറ്റി൦ഗ് ആപ്പിലൂടെയാണ് ഇരുവരും പരിചയപ്പെട്ടത്. തുടര്‍ന്ന് മൗലിനെ വീട്ടിലേക്ക് വളിച്ചു വരുത്തി ജെയ്‌മി ലീ കൊലപ്പെടുത്തുകയായിരുന്നു. Sex Toyയുടെ കേബിള് കഴുത്തില് വരിഞ്ഞുമുറുക്കിയായിരുന്നു കൊല നടത്തിയത്.\nലൈംഗിക ബന്ധത്തിനുശേഷം Sex Toy കൈയിലെടുത്ത ജെയ്‌മി ആദ്യം അതുപയോഗിച്ച് മൗലിനെ ശ്വാസം മുട്ടിക്കാന് ശ്രമിച്ചു. കളിതമാശയ്ക്കു വേണ്ടിയാണ് ഇങ്ങനെ ചെയ്യുന്നതെന്നാണ് മൗലിന് ആദ്യം കരുതിയത്. പക്ഷേ, അല്പം കഴിഞ്ഞപ്പോള് കളി കാര്യമായി. മൗലിന് ബോധംകെട്ട് താഴെവീണു. ജെയ്‌മി തന്നെയാണ് വിവരം പോലീസിനെ അറിയിച്ചത്. അവരെത്തിയപ്പോഴേക്കും മൗലിന് മരിച്ചിരുന്നു.\nതാന് മനപൂര്‍വമായിരുന്നു കൊല നടത്തിയതെന്നായിരുന്നു ജെയ്‌മി പൊലീസിനോട് പറഞ്ഞത്. തുടര്‍ന്ന് നടത്തിയ അന്വേഷണത്തിലാണ് ജെയ്‌മിക്ക് മാനസിക പ്രശ്നമുണ്ടെന്ന് വ്യക്തമായത്.ചെറുപ്പത്തില് ശാരീരിക പീഡനങ്ങള് ഏല്‍ക്കാന് ഇടയാക്കിയതാണ് മാനസിക പ്രശ്നങ്ങളിലേക്ക് നയിച്ചത്. 14 തവണ ജെയ്‌മി ആത്മഹത്യാ ശ്രമം നടത്തിയിരുന്നതായും അന്വേഷണത്തില് വ്യക്തമായി.\nAlso read: പ്രധാനമന്ത്രിയ്ക്ക് ശമ്പളം തികയുന്നില്ല, രാജിവെക്കാന് ഒരുങ്ങുന്നു...!!\nഒരു പ്രകോപനവുമില്ലാതെയാണ് കൊലപാതകം നടന്നതെന്ന് കോടതി വിധിപ്രസ്താവത്തിനിടെ പറഞ്ഞു. കൊലപാതകം നടത്തണമെന്ന ലക്ഷ്യത്തോടെയാണ് യുവതി യുവാവിനെ വിളിച്ചുവരുത്തിയതെന്നും കണ്ടെത്തി. യുവതിക്ക് മാനസികപ്രശ്‌നങ്ങളുണ്ടെന്നായിരുന്നു പ്രതിഭാഗത്തിന്‍റെ വാദം കോടതി തള്ളിക്കളഞ്ഞു.\nSex toy stranglerSex ToyMaulin RathodJamie Lee Dolheguy


സ്‌കിന് ക്യാന്‍സര് തിരിച്ചറിയാന് ABCDE | How Can You Recognize Skin Cancer Through ABCDE Techcique - Malayalam BoldSky\nസ്‌കിന് ക്യാന്‍സര് തിരിച്ചറിയാന് ABCDE\n| Updated: Wednesday, May 31, 2017, 13:11 [IST]\nക്യാന്‍സര് പലതരത്തിലുണ്ട്, ഏതുതരം ക്യാന്‍സറെങ്കിലും സൂക്ഷിച്ചില്ലെങ്കില് ജീവനെടുക്കുന്ന രോഗം.\nക്യാന്‍സറുകളില് സ്‌കിന് ക്യാന്‍സറും പെടും. ചര്‍മത്തെ ബാധിയ്ക്കുന്ന ഒന്ന്. സ്‌കിന് ക്യാന്‍സര് തിരിച്ചറിയാന് മറുകുകളിലുണ്ടാകുന്ന വ്യത്യാസങ്ങളാണ് പ്രധാനപ്പെട്ട വഴി.\nസ്‌കിന് ക്യാന്‍സര് പ്രധാനമായും ചര്‍മത്തിലുണ്ടാകുന്ന മറുകകുളുടെ വ്യത്യാസത്തിലൂടെ തിരിച്ചറിയാം, പ്രത്യേകിച്ച് എബിസിഡിഇ എന്ന ഒരു വിദ്യയിലൂടെ. ഇതെക്കുറിച്ചു കൂടുതലറിയൂ,\nസ്‌കിന് ക്യാന്‍സര് തിരിച്ചറിയാന് എബിസിഡിഇ\nഎ എന്നാല് അസമിട്രി. മറുകിന് സാധാരണ കൃത്യമായ ആകൃതിയുണ്ടാകും. എന്നാല് കൃത്യമായ, അളവില് വ്യത്യാസങ്ങള് തോന്നുന്ന മറുകെങ്കില് ഇത് സ്‌കിന് ക്യാന്‍സര് ലക്ഷണമാണോയെന്നു സംശയിക്കണം. മെലാനോമ ലെയ്‌സണ്‍സ് എന്നാണ് ഇത്തരം കൃത്യമായ ആകൃതിയില്ലാത്ത മറുകുകളെ പറയുക.\nബി ബോര്‍ഡര് എന്നതു കൊണ്ടു വിശദീകരിയ്ക്കാം. സാധാരണ മറുകിന്റെ അരികുകള് മിനുസവും കൃത്യമായ ആകൃതിയിലുമായിരിയ്ക്കും. ഇതല്ലാത്ത മറുകുകള് സ്‌കിന് ക്യാന്‍സര് ലക്ഷണങ്ങളെ സൂചിപ്പിയ്ക്കുന്നവ കൂടിയാണ്.\nസി എന്നതിനു വിശദീകരണം കളര് എന്നതാണ്. ഇവ സാധാരണ ഒരേ നിറത്തിലാണ്. എന്നാല് ഒരു മറുകിലെ പല നിറങ്ങളും പെട്ടെന്ന് ഒരു മറുകിനു നിറംവ്യത്യാസം വരുന്നതുമെല്ലാം സ്‌കിന് ക്യാന്‍സര് ലക്ഷണങ്ങളാണ്.\nഡി എന്നതിന് ഡയാമീറ്റര് എന്നു വിശദീകരണം നല്‍കാം. സാധാരണ മറുകിന്6മില്ലീമീറ്ററിനേക്കാള് ചുറ്റളവുണ്ടാകില്ല. എന്നാല് ഇതിനേക്കാള് വലിയ മറുകെങ്കില്, മറുകിന് വലിപ്പം വര്‍ദ്ധിയ്ക്കുന്നുവെങ്കില് സ്‌കിന് ക്യാന്‍സര് ലക്ഷണമായുമെടുക്കാം.\nഇ ഫോര് ഇവോള്‍വിംഗ്, അതായത് മറുകിനു വരുന്ന മാറ്റങ്ങളും രൂപാന്തരങ്ങളും. മറുകിന്റെ വലിപ്പത്തിലെ വ്യത്യാസം, നിറത്തിലെ വ്യത്യാസം തുടങ്ങിയവയെല്ലാം സ്‌കിന് ക്യാന്‍സര് ലക്ഷണങ്ങളായി എടുക്കാന് സാധിയ്ക്കും. ഇവയില് ചൊറിച്ചിലോ വേദനയോ ഉണ്ടെങ്കിലും ശ്രദ്ധിയ്ക്കുക.\nസ്‌കിന് ക്യാന്‍സര് തുടക്കത്തില് കണ്ടെത്തിയാല് ചികിത്സിച്ചു മാറ്റുവാനും സാധിയ്ക്കും.\nRead more about: cancer health ക്യാന്‍സര്\nHow Can You Recognize Skin Cancer Through ABCDE Techcique


പാവൽ- കൈപ്പയ്ക്ക – LUCA QUIZ & PUZZLES\nഉഷ്ണ, മിത-ശീതോഷ്ണ മേഖലകളിൽ വളരുന്നതും വെള്ളരി വർഗ്ഗത്തിലുള്ളതും, ഭക്ഷ്യയോഗ്യമായ അതിന്റെ ഫലത്തിനായി ഏഷ്യ, ആഫ്രിക്ക, കരീബിയൻ പ്രദേശങ്ങൾ എന്നിവിടങ്ങിൽ സമൃദ്ധമായി കൃഷിചെയ്യുന്നതുമായ ഒരു വള്ളിച്ചെടിയാണ് പാവൽ. പാവയ്ക്ക എന്ന് അറിയപ്പെടുന്ന ഇതിന്റെ ഫലം കയ്പ്പ് രസമുള്ളതുമാണ്. ആയതിനാൽ ഇത് കയ്പക്ക എന്ന പേരിലും അറിയപ്പെടുന്നു. ആകൃതി, വലിപ്പം, കയ്പ് രുചി എന്നിവയുടെ കാര്യത്തിൽ വളരെയധികം വ്യത്യസ്തത പുലർത്തുന്ന അനവധി ഇനങ്ങൾ പാവലിനുണ്ട്. ഏഷ്യൻ ഭാഷകളിൽ നിന്ന് കടമെടുത്ത പേരുകളിൽ ലോകവ്യാപകമായി ഇവ അറിയപ്പെടുന്നു. ഇംഗ്ലീഷിൽ bitter melon, bitter gourd, bitter squash, balsam-pearഎന്നീ പേരുകളിലും ഹിന്ദിയിൽ करेला (കരേല – ഏകവചനം, കരേലൈ ബഹുവചനം) എന്നും തമിഴിൽ பாகல் (പാക്കൽ), பாகற்காய் (പാക്കർകായ്) എന്നീ പേരുകളിലുമാണ് അറിയപ്പെടുന്നത്.


(അണു ബോംബ് എന്ന താളിൽ നിന്നും തിരിച്ചുവിട്ടതു പ്രകാരം)\nഅണുവിഘടനം മൂലം പ്രവർത്തിക്കുന്ന ആയുധങ്ങളിൽ ആണവനിലയങ്ങളിൽ നിന്നും വ്യത്യസ്തമായി ചെയിൻ റിയാക്ഷൻ അനിയന്ത്രിതമായ രീതിയിലാണ് നടക്കുന്നത്. അതായത് സെക്കന്റിന്റെ ഒരു ചെറിയ അംശം കൊണ്ട് വളരെയധികം അണുകേന്ദ്രങ്ങൾ വിഘടിക്കപ്പെടുന്നു. അങ്ങനെ ഒരു വലിയ പൊട്ടിത്തെറിയോടെ ഭീമമായ അളവിൽ താപം ഉല്പ്പാദിപ്പിക്കപ്പെടുന്നു.\nഇതിനേക്കാൾ നശീകരണശേഷിയുള്ളവയാണ് അണുസം‌യോജനം അടിസ്ഥാനമാക്കിയുള്ള ആയുധങ്ങൾ. ഇത്തരം ആയുധങ്ങളിലും അണുസം‌യോജനം ആരംഭിക്കുന്നതിനാവശ്യമായ ഉയർന്ന താപം ഉണ്ടാക്കുന്നത് ഒരു അണുവിഘടനപ്രവർത്തനത്തിലൂടെയാണ്. അണുസം‌യോജനം അടിസ്ഥാനമാക്കിയുള്ള ആയുധങ്ങളെ ഹൈഡ്രജൻ ബോംബ് എന്നോ തെർമോന്യൂക്ലിയർ ആയുധങ്ങൾ എന്നോ പറയുന്നു.\n↑ *ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി\n"https://ml.wikipedia.org/w/index.php?title=ആണവായുധം&oldid=3256652" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 11 ഡിസംബർ 2019, സമയം: 15:51


Theeran Adhikaram Ondru director Vinoth may team up with Chiyaan Vikram next - Malayalam Filmibeat\nതീരന് അധികാരം ഒന്‍ട്ര് സംവിധായകന്റെ പുതിയ ചിത്രം വിക്രമിനൊപ്പം!\nകാര്‍ത്തി നായകനാക്കി തീരന് അധികാരം ഒന്‍ട്ര് എന്ന സംഭവ ബഹുലമായി പോലീസ് കഥ പറഞ്ഞു പ്രേക്ഷക പ്രീതി നേടിയ സംവിധായകന് വിനോദ് തന്റെ പുതിയ ചിത്രത്തിന്റെ പണിപ്പുരയിലാണ്. പുതിയ ചിത്രത്തില് വിക്രം നായകനാകുന്നു എന്നാണ് പുതിയ റിപ്പോര്‍ട്ട്. കാര്‍ത്തി ചിത്രത്തിന് ശേഷം തല അജിത്തിനൊപ്പം ഒരു ചിത്രം ഒരുക്കാനുള്ള പദ്ധതിയിലായിരുന്നു വിനോദ്. എന്നാല് അതിന് മുമ്പേ വിക്രം ചിത്രം ആരംഭിക്കുമെന്നാണ് കരുതുന്നത്.\nവീരം, വേതാളം, വിവേകം എന്നീ ചിത്രങ്ങള്‍ക്ക് ശേഷം അജിതിനെ നായകനാക്കി ശിവ സംവിധാനം ചെയ്യുന്ന വിശ്വാസത്തിന്റെ ചിത്രീകരണ തിരക്കുകളിലാണ് അജിത്ത് ഇപ്പോള്. വിക്രം നായകനായി എത്തുന്ന സാമി സ്‌ക്വയര് ചിത്രീകരണത്തിന് ഒരുങ്ങുകയാണ്. വിക്രമിനെ നായകനാക്കി ഹരി സംവിധാനം ചെയ്ത സാമി എന്ന സൂപ്പര് ഹിറ്റ് ചിത്രത്തിന്റെ തുടര്‍ച്ചാണ് സാമി സ്‌ക്വയര്. ഗൗതം മേനോന് ചിത്രം ധ്രുവനക്ഷത്രത്തിന്റെ അവസാന ഘട്ട ചിത്രീകരണം പുരോഗമിക്കുകയാണിപ്പോള്.\nഅതേസമയം ധ്രുവനക്ഷത്രത്തിന് ശേഷം കമല്‍ഹാസന് ചിത്രം തൂങ്കാവനത്തിന്റെ സംവിധായകന് രാജേഷ് എം സെല്‍വ സംവിധാനം ചെയ്യുന്ന ചിത്രത്തിന് കരാര് ഒപ്പിട്ടിരിക്കുകയാണ് വിക്രം. ചിത്രത്തിന്റെ ചിത്രീകരണം ഉടന് ആരംഭിക്കുമെന്നാണ് പ്രതീക്ഷിക്കുന്നത്. എന്നാല് ചിത്രം സംബന്ധിച്ച മറ്റ് വിവരങ്ങളൊന്നും പുറത്ത് വന്നിട്ടില്ല.\nകാര്‍ത്തിയുടെ കരിയറില് വന് വിജയമായി മാറിയ തീരന് അധികാരം ഒന്‍ട്ര് എന്ന ചിത്രത്തിന്റെ ഡയറക്ടറും ചിയാന് വിക്രമും ഒന്നിക്കുമ്പോള് ഒരു സൂപ്പര് ഹിറ്റ് തന്നെയാണ് ആരാധകര് പ്രതീക്ഷിക്കുന്നത്.\n'പുതുമെട്രോ റെയില്' യൂടൂബില് മൂന്ന് മില്യണ് പിന്നിട്ടു, പ്രതീക്ഷകള് വാനോളമുയര്‍ത്തി സാമി സ്‌ക്വയര്\nRead more about: chiyaan vikram karthi ajith കാര്‍ത്തി അജിത് വിനോദ്\nTheeran Adhikaram Ondru director Vinoth may team up with Chiyaan Vikram next


കൗമാരക്കാരിയെ പീഡിപ്പിച്ചു ഗര്‍ഭിണിയാക്കിയ ടിക് ടോക് താരം അറസ്റ്റില് | Tik Tok star arrested For Rape teen girl\nകൗമാരക്കാരിയെ പീഡിപ്പിച്ചു ഗര്‍ഭിണിയാക്കിയ ടിക് ടോക് താരം അറസ്റ്റില്\nഫോണിലൂടെ പരിചയപ്പെട്ട പെണ്‍കുട്ടിയെ വിവാഹവാഗ്ദാനം നല്‍കി പീഡിപ്പിക്കുകയായിരുന്നു. പെണ്‍കുട്ടിയുടെ വീട്ടുകാരുടെ പരാതിയെ തുടര്‍ന്നാണ് തൃശൂര് മെഡിക്കല് കോളേജ് ആശുപത്രി പരിസരത്തുനിന്ന് യുവാവിനെ അറസ്റ്റ് ചെയ്തത്.\nKodakara, First Published Jun 12, 2021, 12:05 PM IST\nവെള്ളിക്കുളങ്ങര(തൃശൂര്): ടിക് ടോക് വീഡിയോയിലൂടെ ശ്രദ്ധേയനായ വടക്കാഞ്ചേരി കുമ്പളങ്ങാട്ട് പള്ളിയത്ത് പറമ്പില് വിഘ്‌നേഷ് കൃഷ്ണ(അമ്പിളി-19) പീഡനക്കേസില് അറസ്റ്റില്. പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച് ഗര്‍ഭിണിയാക്കിയ കേസിലാണ് ഇയാള് പിടിയിലായത്. ഫോണിലൂടെ പരിചയപ്പെട്ട പെണ്‍കുട്ടിയെ വിവാഹവാഗ്ദാനം നല്‍കി പീഡിപ്പിക്കുകയായിരുന്നു.\nപെണ്‍കുട്ടിയുടെ വീട്ടുകാരുടെ പരാതിയെ തുടര്‍ന്നാണ് തൃശൂര് മെഡിക്കല് കോളേജ് ആശുപത്രി പരിസരത്തുനിന്ന് യുവാവിനെ അറസ്റ്റ് ചെയ്തത്. സിഐ എംകെ മുരളിയുടെ നിര്‍ദേശപ്രകാരം എസ്‌ഐ ഉദയകമാര്, സിപിഒമാരായ അസില്, സജീവ് എന്നിവരാണ് അറസ്റ്റ് ചെയ്തത്. കോടതിയില് ഹാജരാക്കിയ പ്രതിയെ റിമാന്റ് ചെയ്തു. ടിക് ടോക് വീഡിയോയിലൂടെ ശ്രദ്ധേയനായിരുന്നു പ്രതി. ഇയാളുടെ നിരവധി വീഡിയോകള് ഓണ്‍ലൈനില് വൈറലായിരുന്നു.\nLast Updated Jun 12, 2021, 12:15 PM IST\nടിക് ടോക് താരം\nഎന്റെ കാമുകന്, അമ്പിളി ഓമനക്കുട്ടന് എഴുതിയ കവിത\nഅമ്പിളി ദേവി നൽകിയ ഗാർഹിക പീഡന പരാതി, ആദിത്യൻ ജയന് മുൻകൂർ ജാമ്യം\nപൊലീസ് മെനഞ്ഞ തന്ത്രത്തില് 'അമ്പിളി' കുടുങ്ങി; ബന്ധുവീട്ടിലെ ഒളിത്താവളം കണ്ടെത്തിയതിങ്ങനെ\nഫോണിലൂടെ പെണ്‍കുട്ടിയെ പരിചയപ്പെട്ടു, വിവാഹ വാഗ്ദാനം നല്‍കി പീഡിപ്പിച്ചു; ഒടുവില് ടിക് ടോക് താരം അറസ്റ്റില്\n'സ്ത്രീത്വത്തെ അപമാനിച്ചു', ഭർത്താവ് ആദിത്യൻ ജയനെതിരെ പരാതി നൽകി നടി അമ്പിളി ദേവി


പൊലീസിനെ വെട്ടിച്ച് പള്‍സര് സുനി കോടതിയിലെത്തി; സുനിയെ കോടതി മുറിയില് നിന്ന് ബലമായി പൊലീസ് പിടിച്ചുകൊണ്ടുപോയി\nThu Nov 15 2018 02:13:44 GMT+0530 (IST)\nNarada Desk| Updated On: 2017-02-23 07:58:17.0 | Location :\nനടിയെ ആക്രമിച്ച കേസിലെ മുഖ്യപ്രതി പള്‍സര് സുനി പൊലീസിന്റെ കണ്ണുവെട്ടിച്ച് എറണാകുളം സിജെഎം കോടതിയിയിലെത്തി. കോടതി മുറിക്കുള്ളില് നിന്ന് നാടകീയമായി പൊലീസ് സുനിയേയും കൂട്ടുപ്രതി ബിജീഷിനേയും ബലമായി പിടിച്ചുകൊണ്ട് പോകുകയായിരുന്നു. കോടതിമുറിക്കുള്ളിൽ നിന്ന് പ്രതികളെ ബലമായി അറസ്റ്റ് ചെയ്തതിനെതിരെ അഭിഭാഷകർ പ്രതിഷേധവുമായി രംഗത്തെത്തിയിട്ടുണ്ട്.\nകൊച്ചിയില് നടിയെ ആക്രമിച്ച കേസിൽ കോടതിയിൽ കീഴടങ്ങാനെത്തിയ പൾസർ സുനിയെ പൊലീസ് പിടികൂടി. കോടതി മുറിക്കുള്ളിൽ നിന്ന് അഭിഭാഷകരുടെ എതിർപ്പിനെ മറികടന്ന് ബലമായി സുനിയേയും ബിജീഷിനേയും പൊലീസ് പിടികൂടി കൊണ്ടുപോകുകയായിരുന്നു. കോടതിമുറിക്കുള്ളിലെ പ്രതിക്കൂട്ടിൽ നിന്നാണ് പൊലീസ് രണ്ട് പേരേയും അറസ്റ്റ് ചെയ്തത്.\nകോടതി പിരിഞ്ഞതിന് ശേഷമായിരുന്നു കോടതിയിലെ നാടകീയ സംഭവങ്ങൾ. ഉച്ചയ്ക്ക് 1.10 ന് ആണ് പ്രതികൾ കോടതിയിലെത്തിയത്. കീഴടങ്ങാനെത്തിയ പ്രതികൾ പ്രതിക്കൂട്ടിലേക്ക് ഓടിക്കയറുകയായിരുന്നു.എറണാകുളം സെൻട്രൽ സിഐയുടെ നേതൃത്വത്തിൽ പൊലീസ് പ്രതികളെ ഒന്നരയോട് കൂടി പ്രതികളെ പിടികൂടുകയായിരുന്നു.\nഎറണാകുളത്തപ്പൻ ഗ്രൗണ്ട് വരെ പ്രതികൾ ബൈക്കിലാണ് എത്തിയതെന്നാണ് സൂചന. പിന്നീട് മതിൽ ചാടിക്കടന്നാണ് കോടതിയ്ക്കുള്ളിലെത്തിയത്. ഹെൽമറ്റ് ധരിച്ചായിരുന്നു പ്രതികൾ എത്തിയത്. പ്രതികളെ ആലുവ പൊലീസ് ക്ലബിലെത്തിച്ചു. ഉന്നത ഉദ്യോഗസ്ഥർ ഇവരെ ചോദ്യം ചെയ്യാനാരംഭിച്ചിട്ടുണ്ട്.\nഇരുപത്തിനാല് മണിക്കൂറിന് ശേഷം പ്രതികളെ കോടതിയിൽ ഹാജരാക്കണം. അതിനിടെ കോടതി മുറിക്കുള്ളിൽ നിന്ന് പ്രതികളെ ബലമായി പിടിച്ചു കൊണ്ട് പോയതിനെതിരെ അഭിഭാഷകർ ജില്ലാ കോടതിയെ സമീപിച്ചു. ഗുരുതരമായ നിയമലംഘനമാണ് ഉണ്ടായിരിക്കുന്നെതെന്നാണ് അഭിഭാഷകർ പറയുന്നത്.\nനടിയെ ആക്രമിച്ച് ആറു ദിവസം പിന്നിട്ടിട്ടും പൾസർ സുനിയേയും ബിജീഷിനേയും പിടികൂടാനാകാത്തത് പൊലീസിന് നാണക്കേടുണ്ടാക്കിയിരുന്നു. സുനിയും വിജീഷും എത്താനിടയുള്ള എറണാകുളത്തേയും സമീപ ജില്ലകളിലേയും കോടതികളിൽ പൊലീസ് നിരീക്ഷണം ശക്തമാക്കിയിരുന്നു.\nഇതിനിടെ തങ്ങളുടെ കണ്ണുവെട്ടിച്ച് സുനിയും ബിജീഷും എറണാകുളത്തെ കോടതിയ്ക്കുള്ളിലെത്തിയത് എങ്ങനെയെന്ന ചോദ്യത്തിന് പൊലീസിന് ഉത്തരം പറയേണ്ടി വരും.


ബേബിക്കും മക്കൾക്കും ഇനി മോഹൻലാലിൻറെ വക അമ്മവീടിന്റെ തണൽ. – Pravasi Corner\nഎറണാകുളം പ്രസ്സ് ക്ലബ്ബ് ജീവനക്കാരി ബേബിക്ക് താര സംഘടനയായ അമ്മ തങ്ങളുടെ ‘അമ്മ വീട്’ പദ്ധതിയിലുൾപ്പെടുത്തി വീട് നിർമിച്ച് നൽകുന്നതിനുള്ള തുക കൈമാറി. സ്വന്തമായി സ്ഥലം ഉള്ളവർക്ക് അഞ്ച് ലക്ഷം രൂപ മുതൽ മുടക്കിൽ വീട് നിർമ്മിച്ച് നൽകുന്ന പദ്ധതിയാണ് അമ്മവീട്.\nസ്വന്തമായി സ്ഥലമുള്ളവർക്ക് അഞ്ച് ലക്ഷം രൂപ മുതൽമുടക്കിൽ വീട് നിർമിച്ച് നൽകുന്ന പദ്ധതിയാണിത്. കൊച്ചിയിൽ നടന്ന അമ്മ എക്സിക്യൂട്ടീവ് യോഗത്തിൽവെച്ച് വീട് പണിയാനുള്ള തുകയുടെ ആദ്യ ഗഡു രണ്ട് ലക്ഷം രൂപ പ്രസിഡൻറ് മോഹൻലാൽ നേരിട്ട് കൈമാറി. മോഹൻലാൽ ആണ് ബേബിയുടെ വീടിന്റെ ചിലവ് വഹിക്കുന്നതു.\nവാടക വീട്ടിലാണ് ബേബിയും കുടുംബവും താമസിച്ചുവന്നത്. ഇതിനിടെ ഒരുവർഷം മുമ്പ് അപകടത്തിൽ ഭർത്താവ് മോഹൻകുമാർ മരണപ്പെട്ടു. വിദ്യാർഥികളായ രണ്ടുമക്കളാണ് ബേബിക്കുള്ളത്. എറണാകുളം കമ്മട്ടിപ്പാടത്തുള്ള 2.5 സെൻറ് സ്ഥലമാണ് ആകെയുള്ള ഇവരുടെ സമ്പാദ്യം. സ്വന്തമായി ഒരു വീടെന്ന സ്വപ്നം യാഥാർഥ്യമാക്കാൻ ബേബി സർക്കാർ സംവിധാനങ്ങളിലുൾപ്പെടെ മുട്ടാത്ത വാതിലുളില്ല.\nഎറണാകുളം പ്രസ്സ് ക്ലബ്ബിൽ മീറ്റ് ദ പ്രസ് പരിപാടിയിൽ പങ്കെടുക്കാൻ സിനിമ താരവും അമ്മ സംഘടന പ്രസിഡൻറുമായ മോഹൻലാൽ എത്തിയതാണ് വഴിത്തിരിവായത്. മുതിർന്ന ദൃശ്യമാധ്യമപ്രവർത്തകൻ ദീപക് ധർമടം വിഷയം മോഹൻ ലാലിനെ അറിയിച്ചു. അദ്ദേഹം ഉടൻ തന്നെ അപേക്ഷ വാങ്ങുകയും അത് സ്വീകരിച്ച് സംഘടനയുടെ ‘അമ്മവീട്’ പദ്ധതിയിലുൾപ്പെടുത്തുകയായിരുന്നു.\nസ്വന്തമായി സ്ഥലമുള്ളവർക്ക് അഞ്ച് ലക്ഷം രൂപ മുതൽമുടക്കിലാണ് വീട് നിർമിച്ച് നൽകുന്നത്. പദ്ധതിയിലൂടെ കേരളത്തിെൻറ വിവിധ സ്ഥലങ്ങളിലായി അഞ്ച് വീടിന്റെ നിർമ്മാണം പൂർത്തിയാക്കി താക്കോൽ ഇതിനോടകം കൈമാറി. നാല് വീടുകളുടെ നിർമാണം പുരോഗമിക്കുകയാണ്.\nചടങ്ങിൽ അമ്മ ജനറൽ സെക്രട്ടറി ഇടവേള ബാബു, ട്രഷറർ ജഗദീഷ്, സീനിയർ ഫിലിം ജേണലിസ്റ്റ് ദീപക് ധർമ്മടം, ജയസൂര്യ, ബാബുരാജ്, ശ്വേതാ മേനോൻ, അജു വർഗീസ്, ഉണ്ണിശിവപാൽ എന്നിവർ പങ്കെടുത്തു.


ബസും ജീപ്പും കൂട്ടിയിടിച്ച് രണ്ട് പേര് മരിച്ചു – Truevision News\nമലപ്പുറം എടവണ്ണ മുണ്ടേങ്ങരയിൽ ബസും ജീപ്പും കൂട്ടിയിടിച്ച് രണ്ടു മരണം. ജീപ്പ് യാത്രക്കാരാണ് മരിച്ചത്. പത്തുപേർക്ക് പരുക്കേറ്റിട്ടുണ്ട്. അരീക്കോട് സ്വദേശികളായ ഇരിമാടത്ത് മഹ്‌റൂഫ് , യാസ് മോൾ എന്നിവരാണ് മരിച്ചത്. ഇവര് ബന്ധുക്കളാണ്.\nഅന്തരീക്ഷ താപം ഒരു പരിധിക്കപ്പുറം ഉയർന്നാൽ മനുഷ്യ ശരീരത്തിലെ താപനിയന്ത്രണ സംവിധാനങ്ങൾ തകരാറിലാകും…………വീഡിയോ കാണാം\nഓട്ടോ മറിഞ്ഞ് രണ്ട് പേര് മരിച്ചു\nഎഴുവയസുകാരന് ക്രൂരമര്‍ദ്ദനമേറ്റ സംഭവം; ബാലാവകാശ കമ്മീഷന് കേസെടുത്തു


മരുഭൂമിയിലും ചക്ക ഗാഥ- Jackfruit in bahrain\nവടകര സ്വദേശി റിയാസ് ബാങ്കോക് ഷഹനാസ് ദമ്പതികള് പ്ലാവിനടുത്ത്\nകൈയെത്തും ദൂരത്ത് ചക്ക കായ്ച്ചു നില്‍ക്കുന്ന പ്ലാവും ചക്കയും കാണാന് ധാരാളം പേര് എത്തുന്നുണ്ട്\nമനാമ: പ്രവാസത്തിന്റെ മരുഭൂമിയില് കേരളത്തിലെ വിളകള് ഉല്‍പ്പാദിപ്പിച്ച കൃഷീവലന്‍മാര് ധാരാളം. എങ്കിലും ചക്ക കായ്ക്കുന്നത് മുമ്പു കേട്ടിട്ടില്ല. മറ്റു പല ഗള്‍ഫ് രാജ്യങ്ങളിലും ചക്കയുണ്ടായ വാര്‍ത്തകള് ഉണ്ടായിരുന്നു. എന്നാല് ഇപ്പോള് ബഹ്‌റൈന് അക്കാര്യത്തിലും പ്രശസ്തരായിരിക്കയാണ്. ഉമ്മുല്‍ഹസത്താണ് സംഭവം.\nമരുഭൂമിയില് വേനലിനു കാഠിന്യമേറുമ്പോഴും മുറ്റത്തു പ്ലാവ് കായ്ചതിന്റെ ആഹ്ലാദത്തിലാണ് ഉമ്മുല് ഹസത്തെ വില്ലയിലെ മലയാളികളായ താമസക്കാര്. നാലു വീടുള്ള ഈ കോമ്പൗണ്ടില് ഇപ്പോള് താമസിക്കുന്നവരൊന്നും നട്ടതല്ല ഈ പ്ലാവ്. അവരൊക്കെ നാലഞ്ചു വര്‍ഷത്തിനുള്ളില് താമസിക്കാനെത്തുമ്പോള് മുറ്റത്ത് ഈ മരം ഇങ്ങനെ വളര്‍ന്നു വരുന്നുണ്ടായിരുന്നു. ഇലയുടെ രൂപവും തടിയുടെ തരവും കണ്ടപ്പോള് പ്ലാവാണോ അല്ലയോ എന്ന സംശയമായിരുന്നു. എന്നാല് കണ്ടുകണ്ടങ്ങിരിക്കെ ഈ മരത്തില് ചക്കയുണ്ടായി. കൈയെത്തും ദൂരത്ത് ചക്ക കായ്ച്ചു നില്‍ക്കുന്ന പ്ലാവും ചക്കയും കാണാന് ധാരാളം പേര് എത്തുന്നുണ്ട്. പ്ലാവില് ചക്ക കായ്ച്ചു നില്‍ക്കുന്നത് ആദ്യമായിക്കാണുന്ന മലയാളി കുട്ടികളും ഇക്കൂട്ടത്തിലുണ്ട് എന്നതാണു പ്രത്യേകത.\nബുദയ്യയിലെ കോണ്ടോര് ടെക്‌നോളജിയില് ഐടി വിഭാഗത്തില് ജോലി ചെയ്യുന്ന എറണാകുളം വൈപ്പിനിലെ അബ്ദുല് ജലീല് ആമിന ദമ്പതികളും മക്കള് ഹാഫിദ്, ഇഷാം എന്നിവരും ചക്കകാണാന് വരുന്നവരെ സ്വീകരിക്കാനുള്ള തിരക്കിലാണ്. കൂടെ ഇവിടുത്തെ താമസക്കാരായ കോഴിക്കോട് പൂനൂര് സ്വദേശികളായ അബ്ദുല്ല താഹിറ ദമ്പതികള്, വടകര സ്വദേശി റിയാസ് ബാങ്കോക് ഷഹനാസ് ദമ്പതികള് എന്നിവരും ഈ കോമ്പൗണ്ടിലാണു താമസിക്കുന്നത്. ഇവിടെ പ്ലാവിനോടു ചേര്‍ന്ന് ഒരു ഞാവല് മരവുമുണ്ട്. മുമ്പ് ഇവിടെ താമസിച്ച ഏതോ മലയാളി മണ്ണിനു നല്‍കിയ സമ്മാനമാണിതെന്നു താമസക്കാര് പറയുന്നു.\nആ പാരമ്പര്യം പിന്‍തുടര്‍ന്നുകൊണ്ട് ഇപ്പോഴത്തെ താമസക്കാര് മുറ്റത്തും പരിസരങ്ങളിലുമെല്ലാം ധാരാളം കൃഷി നടത്തുന്നുണ്ട്. നാട്ടില് നിന്നുകൊണ്ടുവന്ന കപ്പയും വാഴയും ചീരയുമെല്ലാം ഇവിടം ഹരിതാ’മാക്കുന്നു. ചക്കമൂത്താല് മുറിച്ച് കഷണങ്ങളാക്കി എല്ലാവര്‍ക്കും നല്‍കണമെന്നാണ് ആഗ്രഹമെന്നു താമസക്കാര് പറയുന്നു. ചക്ക കായ്ച്ചത് ഇതിനിടെ സോഷ്യല് മീഡിയയിലും വൈറലായി. ചക്കയെക്കുറിച്ചു കേട്ടറിഞ്ഞ് ഒരു നോക്കു കാണാന് മലയാളികല്ലാത്ത പ്രവാസികളും എത്തി തുടങ്ങിയിട്ടുണ്ട്. സ്വദേശികളൊന്നും വിവരം അറിഞ്ഞിട്ടില്ലെന്നാണ് താമസക്കാര് പറയുന്നത്. ചക്ക കിലോക്ക് പ്രമുഖ ഹൈപ്പര്‍മാര്‍ക്കറ്റുകളില് ഒരു ദിനാറിന് മുകളില് വിലയുള്ള സമയത്താണ് ബഹ്‌റൈനില് ആദ്യമായി ചക്കയുണ്ടായത്.


monolith surface appeared in Ahmedabad India | വിചിത്ര ലോഹത്തൂണ് ഇന്ത്യയിലും; പ്രത്യക്ഷപ്പെട്ടത് അഹമ്മദാബാദിലെ പാര്‍ക്കില് - Malayalam Oneindia\nകേരളമോഡല്: ഇന്ത്യ കേരളത്തെ പകര്‍ത്തൂ... മുഖ്യമന്ത്രിയുടെ സാമ്പത്തിക പാക്കേജിന് ഗുജറാത്തിലും കയ്യടി\nവിചിത്ര ലോഹത്തൂണ് ഇന്ത്യയിലും; പ്രത്യക്ഷപ്പെട്ടത് അഹമ്മദാബാദിലെ പാര്‍ക്കില്\nഅഹമ്മദാബാദ്: കഴിഞ്ഞ നവംബറില് ലോകത്തിലെ വിവിധ പ്രദേശങ്ങളില് പ്രത്യക്ഷപ്പെട്ട ലോഹത്തൂണ് ഇന്ത്യയില് പ്രത്യക്ഷപ്പെട്ടു. അഹമ്മദാബാദിലാണ് ലോഹത്തൂണ് കണ്ടെത്തിയിരിക്കുന്നത്.\nമണ്ണില് നിന്ന് ഉയര്‍ന്ന നിലയിലാണ് ലോഹത്തൂണെങ്കിലും ഭൂമി കുഴിച്ചതിന്റെ അടയാളങ്ങളൊന്നും ഇല്ല. വൈകിട്ട് ജോലി കഴിഞ്ഞ് പോകുന്നത് വരെ പാര്‍ക്കില് ഇത്തരമൊരു തൂണ് ഉണ്ടായിരുന്നില്ലെന്ന് സെക്യൂരിറ്റി മാധ്യമങ്ങളോട് പറഞ്ഞു. അടുത്ത ദിവസം ജോലിക്കെത്തിയപ്പോഴാണ് ലോഹത്തൂണ് കാണുന്നതെന്നും അവര് പറഞ്ഞു.\nഗുരുദ്വാരയിലെ തല്‍തേജ ഏരിയിയില് സ്ഥിതിചെയ്യുന്ന പാര്‍ക്ക് അഹമ്മദാബാദ് മുനിസിപ്പല് കോര്‍പ്പറേഷനും സ്വകാര്യ കമ്പനിയും ചേര്‍ന്നാണ് നോക്കി നടത്തുന്നത്. ത്രകോണ ആകൃതിയിലുള്ള സ്റ്റീലില് നിര്‍മ്മിച്ച തൂണാണ് പ്രത്യക്ഷപ്പെട്ടത്.\nഎന്നാല് പൂന്തോട്ടത്തിന്റെ സംരക്ഷണത്തിനായി കമ്പനി നിര്‍മ്മിച്ചതാണ് ലോഹത്തൂണെന്ന് അബമ്മദാബാദ് ഗാര്‍ഡന് ഡിപ്പാര്‍ട്ട്‌മെന്റ് ഡയറക്ടര് ജിഗനേഷ് പട്ടേല് പറയുന്നു. പാര്‍ക്കിലേക്ക് ആളുകളെ ആകര്‍ഷിക്കാനാണ് ലോഹത്തൂണ് സ്ഥാപിച്ചതെന്നും അദ്ദേഹം പറഞ്ഞു. എന്തായാലും ലോഹത്തൂണ് പ്രത്യക്ഷപ്പെട്ടതോടെ പാര്‍ക്കിലേക്ക് ആളുകള് ഒഴുകിയെത്തുകയാണ്. അത്ഭുത ലോഹത്തൂണിന് മുന്നില് നിന്ന് ഫോട്ടോയെടുക്കുകയാണ് ആളുകളുടെ ലക്ഷ്യം.\nയുഎസിലുള്‍പ്പെടെ ലോകത്തെ 30 രാജ്യങ്ങളില് ലോഹത്തൂണ് പ്രത്യക്ഷപ്പെട്ടിരുന്നു. ആദ്യം യുഎസിലെ യൂടായിലാണ് ലോഹത്തൂണ് കണ്ടെത്തുന്നത്. പിന്നാലെ റൊമാനിയയിലും ലോഹത്തൂണ് കണ്ടെത്തി. തുടര്‍ന്ന് അമേരിക്ക, യൂറോപ്പ് എന്നിവിടങ്ങളില് നിന്നും ലോഹത്തൂണ് വാര്‍ത്തകള് റിപ്പോര്‍ട്ട് ചെയ്‌തു. ഇത് ചില കലാകാരന്‍മാരുടെ പണിയാണ് എന്നാണ് പൊതുവില് കരുതപ്പെടുന്നത്.\nഗുജറാത്തിലും വിദ്യാര്‍ഥി പ്രക്ഷോഭം; ബെംഗളൂരുവിലും സമരം, പ്രതിഷേധം വ്യാപിക്കുന്നു\nahmedabad park അഹമ്മദാബാദ് america europe യുഎസ്\nmonolith surface appeared in Ahmedabad India


നിങ്ങള് സ്ഥലം വാങ്ങാന് തീരുമാനിച്ചോ...?\nഭൂമിയുടെ വില കേരളത്തില് കുതിച്ചുയര്‍ന്നിരിക്കുന്ന ഈ അവസ്ഥയില് നിങ്ങള് സ്വരുകൂട്ടിയ സമ്പാദ്യം മുഴുവന് ഉപയോഗിച്ച് സ്ഥലം വാങ്ങുമ്പോള് സൂക്ഷ്മത പുലര്‍ത്തിയില്ലെങ്കില് ചതിക്കപ്പെടാന് സാധ്യത കൂടുതലാണ്. പ്രത്യേകിച്ച് നിങ്ങള്‍ക്ക് പരിചയം കുറഞ്ഞ പ്രദേശത്താണ് വാങ്ങുന്നതെങ്കില്...!!!\nസാധാരണക്കാരായ ഭൂരിഭാഗം ആളുകളും ജീവിതത്തില് ഒന്നോ രണ്ടോ തവണ മാത്രമായിരിക്ക\nും സ്ഥലം വാങ്ങുന്നത്. അതും വീട് വെക്കുക എന്ന ഉദ്ദേശത്തില് ആയിരിക്കും. അത് കൊണ്ട് തന്നെ നമ്മുടെ പരിചയ കുറവ് ഇടനിലക്കാരും വില്പനക്കാരും ചൂഷണം ചെയ്യാന് സാധ്യത വളരെ കൂടുതലാണ്. എന്തായാലും നിക്ഷേപം എന്ന നിലയ്ക്കോ അല്ലാതെയോ സ്ഥലം വാങ്ങുമ്പോള് ചില കാര്യങ്ങള് ശ്രദ്ധിക്കുന്നത് നല്ലതാണ്.\n1. റിയല് എസ്റ്റേറ്റ് ഏജെന്റ്റ് മാര് വഴിയല്ലാതെ സ്ഥലം വാങ്ങുക എന്നുള്ളത് ഇപ്പോള് വളരെ ബുദ്ധിമുട്ടാണ്. ഇവര്‍ക്ക് വില്പനവിലയുടെ ശതമാനമാണ് കമ്മീഷന് എന്നുള്ളത് കൊണ്ട് വില കൂട്ടിയായിരിക്കും നമ്മളെ അറിയിക്കുക. അത് കൊണ്ട് തന്നെ സ്ഥലം കണ്ടു കഴിഞ്ഞാല് വില ഉടമസ്ഥനുമായി നേരിട്ട് സംസാരിച്ചു തീരുമാനിക്കാം എന്ന് ബ്രോക്കറെ ബോധ്യപ്പെടുത്തുക. ഏജെന്റുമായി വിലപേശല് നടത്താതിരിക്കുക. ഉടമസ്ഥന് സ്ഥലത്തില്ലെങ്കില് ഫോണ് നമ്പര് വാങ്ങുക.\n2. ഗ്രാമങ്ങള് ഒഴികെ മിക്ക സ്ഥലങ്ങളിലും സ്ഥലം വാങ്ങുന്ന ആള് ബ്രോക്കര് കമ്മിഷന് കൊടുക്കേണ്ട ആവശ്യമില്ല. അങ്ങനെ കൊടുക്കുന്ന സ്ഥലമാണെങ്കില് എത്ര രൂപയാണ് അയാളുടെ കമ്മീഷന് എന്നോ അല്ലെങ്കില് വിലയുടെ എത്ര ശതമാനമാണ് കമ്മീഷന് എന്നോ ആദ്യം തന്നെ പറഞ്ഞു ഉറപ്പിക്കുക. പലപ്പോഴും വാങ്ങുന്ന ആളോട് ചായക്കാശു മതി എന്ന് പറഞ്ഞു അവസാനം അമേരിക്കയില് പോയി ചായ കുടിച്ചു വരാനുള്ള തുകയായിരിക്കും അവര് ആവശ്യപ്പെടുക.\n3. ആദ്യം തന്നെ സ്ഥലം കുടുംബാന്ഗങ്ങള്, അടുത്ത സുഹൃത്തുക്കള് എന്നിവരുമായി സന്ദര്‍ശിക്കുക. സ്ഥലം ഇഷ്ടപ്പെട്ടെങ്കില് സ്ഥലത്തിന്റെ അതിരിലുള്ള അയല്‍ക്കാരുമായി കുശലം പറയാന് മടിക്കരുത്. അതിര്‍ത്തി പ്രശ്നങ്ങള്, ഏകദേശ വില , സ്ഥലത്തിന്റെയും പരിസരതിന്റെയും മറ്റെന്തെങ്കിലും പ്രശ്നങ്ങള്, ജലത്തിന്റെ ലഭ്യത, അയല്‍ക്കാരുടെ സ്വഭാവം , എന്ത് കൊണ്ടാണ് ഉടമസ്ഥന് സ്ഥലം വില്‍ക്കുന്നത് എന്നീ കാര്യങ്ങളില് ഒരു പരിധി വരെ ഒരു അറിവ് ലഭിക്കുന്നതിനു ഇത് ഉപകരിക്കും. ഇവരുമായി സംസാരിക്കുമ്പോള് ബ്രോക്കറുടെ സാന്നിധ്യം ഒഴിവാക്കുകയാണ് ഉത്തമം.\n4. വീട് ഉള്ള സ്ഥലമാണെങ്കില് വീട് മുഴുവന് നോക്കി പരിശോധിക്കണം. മഴ ഉള്ള സമയത്ത് നോക്കുകയാണെങ്കില് ചോര്ച്ചയോ , വെള്ളക്കെട്ടോ മറ്റോ ഉണ്ടെങ്കില് മനസിലാക്കാം.\n5. വസ്‌തു വാങ്ങുമ്പോള് അത് വില്ക്കുന്നയാളിന് ആ ഭൂമിയില് യഥാര്ത്ഥ ഉടമസ്ഥാവകാശം ഉണ്ടെന്ന് ഉറപ്പാക്കണം. സ്ഥലത്തിന്റെ ആധാരം, ലഭ്യമായ മുന്നാധാരങ്ങള് , പട്ടയം, പോകുവരവ് രശീത് , കുടിക്കട സര്‍ട്ടിഫിക്കറ്റ്, കൈവശാവകാശ സര്‍ട്ടിഫിക്കറ്റ് എന്നിവയുടെ കോപ്പികള് ഉടമസ്ഥനില് നിന്നോ ബ്രോക്കര് വഴിയോ വാങ്ങണം. ഇവ ഒരു ആധാരം എഴുത്ത് കാരനെ കൊണ്ടോ വക്കീലിനെ കൊണ്ടോ പരിശോധിപ്പിച്ചു കുഴപ്പം ഒന്നും ഇല്ല എന്ന് ഉറപ്പു വരുത്തണം. എന്തെങ്കിലും സംശയം ഉണ്ടെങ്കില് ബന്ധപെട്ട സര്‍ക്കാര് ഓഫീസില് നിന്നും കാര്യങ്ങള് നമ്മുക്ക് നേരിട്ട് വെരിഫൈ ചെയ്യാവുന്നതാണ്. ഉദാഹരണത്തിന് ആധാരം, no encumbrance സര്‍ട്ടിഫിക്കറ്റ് എന്നിവ സബ് രെജിസ്റ്റര് ഓഫീസില് നിന്നും, പോക്കുവരവ് ( ഭൂനികുതി അടച്ചത് ) വില്ലേജ് ഓഫീസില് നിന്നും, പട്ടയം സംബന്ധിച്ച് ലാന്‍ഡ് ട്രിബ്യൂണല് ഓഫീസില് നിന്നും സംശയ നിവൃത്തി വരുത്തുകയോ കൂടുതല് രേഖകള് പരിശോധിക്കുകയോ ചെയ്യാം.\n6. Encumbrance (കുടിക്കട) സര്‍ട്ടിഫിക്കറ്റ് ഈ ഭൂമിയുടെ പേരില് എന്തെങ്കിലും വായ്പയോ മറ്റു നിയമപരമായ ബാധ്യതകളോ ഉണ്ടോ എന്നും ഈ വസ്തുവില് എന്തെല്ലാം transaction നടന്നു എന്നും രേഖപ്പെടുത്തിയിരിക്കും. സാധാരണ 13 വര്‍ഷത്തെ വിവരങ്ങളാണ് ഇതില് ഉണ്ടാവുക എങ്കിലും വേണമെങ്കില് നമുക്ക് കഴിഞ്ഞ 30 വര്ഷം വരെയുള്ള ബാധ്യതാ സര്‍ട്ടിഫിക്കറ്റ് വാങ്ങാവുന്നതാണ്.\n7. വില്ലേജ് ഓഫീസില് നിന്നും ലൊക്കേഷന് സ്കെച്, പ്ലാന് എന്നിവ വാങ്ങി ഇത് വില്‍ക്കുന്ന ആള്‍ക്ക് കൈവശം ഉള്ള സ്ഥലമാണോ എന്നും പുറമ്പോക്ക് ഒന്നും ഉള്‍പെട്ടിട്ടില്ല എന്നും ഉറപ്പാക്കാവുന്നതാണ്.\n8. കോടതി വ്യവഹാരങ്ങള് ഉണ്ടായിരുന്ന വസ്തുവാണെങ്കില് അതിന്റെ വിവരങ്ങള് കോടതിവിധിയുടെ വിശദാംശങ്ങള് എന്നിവ പരിശോധിക്കുക.ഇക്കാര്യത്തില് ഒരു അഭിഭാഷകന്റെ ഉപദേശം തേടുന്നത് നന്നായിരിക്കും.കൂട്ടുകുടുമ്പ സ്വത്തില് നിന്നും സ്ഥലം വാങ്ങുമ്പോഴും വളരെയധികം ശ്രദ്ധിക്കുക.\n9. പിന്തുടര്‍ച്ച അവകാശമായി ലഭിച്ച ഭൂമി വങ്ങുമ്പോള് പിന്തുടര്‍ച്ച അവകാശ സര്‍ട്ടിഫിക്കറ്റ് കൂടി വാങ്ങണം. വസ്തു പണയപ്പെടുത്തി ലോണ് എടുക്കാന് ഈ രേഖ കൂടിയേ തീരൂ.\n10. വീട് ഉള്ളതാണെങ്കില് അതിന്റെ വസ്തു നികുതി, കറന്റ് ചാര്‍ജ്, വാട്ടര് ചാര്‍ജ് എന്നിവ കുടിശികയില്ലാതെ അടച്ചിട്ടുണ്ടോ എന്ന് നോക്കണം.\n11. സ്ഥലം wet ലാന്‍ഡ് (കൃഷിഭൂമി) അല്ല എന്നും data ബാങ്കില് ഉള്പെട്ടതല്ല എന്നും വില്ലേജ് ഓഫീസില് നിന്നും ഉറപ്പാക്കുക. ഇങ്ങനെയുള്ള സ്ഥലങ്ങളില് വീട് വെക്കുന്നത് നിയമവിരുദ്ധമാണ്. വാങ്ങിക്കുന്ന സ്ഥലം, കെട്ടിടം നിര്‍മിക്കാന് സാധിക്കുന്നതാണോയെന്ന് കെട്ടിട നിര്‍മാണ ചട്ട പ്രകാരം രജിസ്റ്റര് ചെയ്ത ലൈസന്‍സികള് മുഖേന ഉറപ്പുവരുതതാവുന്നതാണ്.\n12. വസ്തുവിലെ മണ്ണിന്റെ ഉറപ്പ് പരിശോധിച്ച് കെട്ടിടം വെക്കുവാന് അനുയോജ്യമാണോ എന്ന് തീര്‍ച്ചപ്പെടുത്തുക.\n13. പ്രസ്തുത സ്ഥലം ടൗണ് പ്ലാനിങ് സ്‌കീമില് ഉള്‍പ്പെട്ടതാണോയെന്ന് ലൊക്കേഷന് പ്ലാന് കാണിച്ച് തദ്ദേശ സ്വയംഭരണ സ്ഥാപനത്തില് നിന്നും അറിയാവുന്നതാണ്. ഇതിന് സ്ഥലം ഉള്‍പ്പെട്ട വില്ലേജും സര്‍വേ നമ്പരും സ്ഥലത്തിന്റെ ലൊക്കേഷന് പ്ലാനും സഹിതം തദ്ദേശ സ്വയംഭരണം സ്ഥാപനത്തെ ബന്ധപ്പെടാവുന്നതാണ്. അത് പോലെ ഗ്രീന് ബെല്‍റ്റ് ആയി പ്രഖ്യാപിച്ച സ്ഥലമാണെങ്കില് കെട്ടിട നിര്‍മ്മാണം സാധിക്കില്ല.\n14. അംഗീകൃത പദ്ധതികള് പ്രകാരം, റോഡ് വീതി കൂട്ടുന്നതിന് പ്ലോട്ടില് നിന്നും സ്ഥലം വിടേണ്ടതുണ്ടെങ്കില് അതിനു ശേഷം ബാക്കിവരുന്ന പ്ലോട്ടില് മാത്രമേ നിര്‍മാണം നടത്താന് സാധിക്കുകയുള്ളൂ. ഇതു സംബന്ധമായ വിവരം തദ്ദേശ സ്വയംഭരണ സ്ഥാപനത്തില് നിന്നോ ജില്ലാ ടൗണ് പ്ലാനറില് നിന്നോ അറിയാവുന്നതാണ്.\n15. സംരക്ഷിത സ്മാരകങ്ങള്, തീരദേശ പ്രദേശങ്ങള് തുടങ്ങിയവക്ക് ബാധകമാക്കിയിരിക്കുന്ന നിയന്ത്രണങ്ങള് എന്തെങ്കിലും പ്രസ്തുത സ്ഥലത്ത് ബാധകമാണോ എന്ന് പരിശോധിക്കേണ്ടതാണ്. ഇക്കാര്യം തദ്ദേശ സ്വയംഭരണ സ്ഥാപനത്തില് നിന്നോ ശാസ്ത്ര സാങ്കേതിക - പരിസ്ഥിതി വകുപ്പില് നിന്നോ അറിയാവുന്നതാണ്.\n16. ഹൈ ടെന്‍ഷന് വൈദ്യുതി ലൈനുകള്‍ക്ക് സമീപമുള്ള പ്ലോട്ടുകള് കഴിവതും ഒഴിവാക്കുക.\n17. പ്ലോട്ട് തിരിച്ചു വില്‍പന നടത്തുന്നവരുടെ പക്കല് നിന്നും ഭൂമി വാങ്ങുമ്പോള് അവയ്ക്ക് ജില്ലാ ടൗണ് പ്ലാനറുടെയോ ചീഫ് ടൗണ് പ്ലാനറുടെയോ ലേ ഔട്ട് അംഗീകാരം ഉണ്ടോയെന്ന് ഉറപ്പ് വരുത്തേണ്ടതാണ്. അമ്പതു സെന്റിനു മുകളില് ഒരേ സര്‍വ്വേ നമ്പരിലുള്ള ഭൂമി മുറിച്ച് വില്‍ക്കുമ്പോള് ടൌണ് പ്ലാനിംഗ് ഡിപ്പാര്‍ട്ട്മെന്റിന്റെ പ്രത്യേക അനുമതി ആവശ്യമാണ്. ലേ ഔട്ട് അംഗീകാരം ലഭ്യമായ പ്ലോട്ടുകള് മാത്രം വാങ്ങുക.\n18. സ്ഥലത്തേക്ക് സ്വകാര്യ വഴിയുണ്ടെങ്കിലത് ആധാരത്തില് കാണിച്ചിട്ടുണ്ടോ എന്ന് പ്രത്യേകം ശ്രദ്ധിക്കുക. വഴി വേറെ സ്ഥലത്ത് കൂടി ആണെങ്കില് ആ സ്ഥലത്തിന്റെ ഉടമസ്ഥനുമായി ചര്‍ച്ച ചെയ്തു വഴി തുടര്‍ന്നും ലഭിക്കും എന്ന് ഉറപ്പു വരുത്തുക. അതുപോലെ തന്നെ നിങ്ങള് വാങ്ങുന്ന സ്ഥലത്തിലൂടെ മറ്റുള്ളവര്‍ക്ക് വഴി അനുവദിച്ചിട്ടുണ്ടോ എന്നും പരിശോധിക്കുക.\n19. ഏകദേശം എല്ലാ കാര്യങ്ങളും തൃപ്തികരമാണ് എങ്കില് മാത്രം വിലയെ കുറിച്ച് സംസാരിക്കുക. വസ്തുവിന്റെ സമീപ പ്രദേശങ്ങളിലെ വിലയെ കുറിച്ച് ഒരു അന്വേഷണം നടത്തുക. വിലപേശല് ഉടമസ്ഥനുമായി നേരിട്ട് നടത്തുക. വളരെ വില കുറച്ചു ഒരു വസ്തു ഓഫര് ചെയ്യുകയാണെങ്കില് എന്തെങ്കിലും പ്രശ്നങ്ങള് ഉണ്ടോ എന്ന് സൂക്ഷ്മമായി പരിശോധിക്കേണ്ടിയിരിക്കുന്നു.\n20. വില തീരുമാനിച്ചു കഴിഞ്ഞാല് അഡ്വാന്‍സ് തുക കൊടുക്കുന്ന ദിവസം ഉടമസ്ഥനുമായി എഗ്രിമെന്റ് ഉണ്ടാക്കുക. 50 രൂപ പത്രത്തിലാണ് എഗ്രിമെന്റ് എഴുതുക. കൊടുക്കുന്ന അഡ്വാന്‍സ്, മൊത്ത വില, മറ്റു കണ്ടിഷന്‍സ്, ആധാരം രജിസ്റ്റര് ചെയ്യുന്ന തിയതി ഇവയെല്ലാം എഗ്രിമെന്റില് ഉണ്ടായിരിക്കണം. എഗ്രിമെന്റ് എഴുതുന്ന സമയം എല്ലാ രേഖകളുടെയും ഒറിജിനല് പരിശോധിച്ച് കുഴപ്പമില്ല എന്ന് ഉറപ്പാക്കണം. അല്‍പ്പം ചിലവു വരുമെങ്കിലും എഗ്രിമെന്റ് രേജിസ്റെര് ചെയ്യുന്നതാണ് നല്ലത്.\n21. ഏതെങ്കിലും കാരണവശാല് എഗ്രിമന്റ് സമയത്തിനുള്ളില് വില്‍ക്കുന്ന ആള്‍ക്കോ വാങ്ങുന്ന ആള്‍ക്കോ ആധാരം റെജിസ്റ്റര് ചെയ്യുവാന് കഴിയാതെ വരികയാണെങ്കില് അക്കാര്യം ഇരുകക്ഷികളും ഒപ്പിട്ട ഒരു എഗ്രിമെന്റുണ്ടാക്കുകയോ പുതിയ ഒരെണ്ണം ഉണ്ടാക്കുകയോ വേണം.എഗ്രിമെന്റില് നിന്നും വില്‍ക്കുന്ന ആള് നല്‍കിയ അഡ്വാന്‍സ് തിരികെതരാതെ പിന് വാങ്ങാന് ശ്രമിക്കുകയാണെങ്കില് കോടതിയെ സമീപിക്കാവുന്നതാണ്.\n22. സ്ഥലം വാങ്ങുന്നതിന് മുന്‍പ് വസ്തു അളന്നു അതിരുകള് കൃത്യമായി മനസ്സിലാക്കണം. ലൈസെന്‍സ് ഉള്ള സര്‍വെയരെ ഇതിനായി വിളിക്കാം. അളക്കുന്നത് നിലവിലെ ഉടമയുടെ സാന്നിധ്യത്തില് ആവണം . അടുത്തുള്ള ഭൂമിയുടെ ഉടമസ്ഥരെ നിങ്ങള് വാങ്ങാനുദ്ധേശിക്കുന്ന വസ്തു അളക്കുന്നതിനു മുമ്പ് അറിയിക്കുക. അതിര്‍ത്തികള് വ്യക്തമാകുന്ന രീതിയില് കാലുകള് നാട്ടുന്നത് നല്ലതാണ്.\n23. വലിയ തുകക്കുള്ള വസ്തു ആണെങ്കില് വാങ്ങുന്നതിനു മുമ്പ് ഒരു പത്ര പരസ്യം ചെയ്യുന്നത് ഉത്തമമാണ്. ഇന്ന സ്ഥലം ഞാന് വാങ്ങുന്നതില് ആര്‍ക്കെങ്കിലും ആക്ഷേപം ഉണ്ടെങ്കില് അറിയിക്കണം എന്നതായിരിക്കണം പരസ്യം.\n24. സ്ഥലത്തിന്റെ ഉടമ വിദേശത്ത് ആണെങ്കില് അദ്ദേഹം പവര് ഓഫ് അറ്റോര്‍ണി (മുക്ത്യാര് ) നല്‍കിയ ആളില് നിന്നെ ഭൂമി വാങ്ങാവൂ.\n25. വാങ്ങാനുദ്ദേശിക്കുന്ന ഭൂമിയുടെ ഉടമ ഒരു പട്ടികവര്ഗകക്കാരനാണെങ്കില് ഭൂമി വാങ്ങുന്നതിനുമുമ്പ് നിര്ബ്ന്ധമായും ജില്ലാ കളക്‌റ്ററുടെ അനുമതി വാങ്ങണം.\n26. ആധാരം റെജിസ്റ്റര് ചെയ്യുന്നതിനു മുമ്പെ പ്രസ്തുത സ്ഥലത്ത് നിര്‍മ്മാണപ്രവര്‍ത്തനങ്ങള് നടത്തതിരിക്കുന്നതാണ് നല്ലത്.\n27. വസ്തു വാങ്ങുന്ന ആളാണ് രേജിസ്ട്രഷന് മുദ്ര പത്രം വങ്ങേണ്ടത്. ആധാരത്തിനു വിലകുറച്ച് കാണിച്ച് മുദ്രപത്രത്തിന്റെ ചെലവുകുറക്കുന്നത് നല്ലതല്ല.\n28. എഗ്രിമെന്റ് കാലാവധിക്ക് മുമ്പ് തന്നെ ലൈസന്‍സുള്ള വിശ്വസ്തനായ ഒരു ആധാരമെഴുത്തു കാരനെക്കൊണ്ട് ആധാരം തയ്യാറാക്കണം. അസ്സല് എഴുതും മുന്‍പ് ഡ്രാഫ്റ്റ് വായിച്ചു നോക്കണം. അടുത്തുള്ള വസ്തു ഉടമകളുടെ പേര്, അളവുകള് എല്ലാം കൃത്യം ആയിരിക്കണം. ആധാരം എഴുതുന്ന ആള്‍ക്ക് സര്‍ക്കാര് നിശ്ചയിച്ച ഫീസ് മാത്രമേ കൊടുക്കാവൂ. സബ് രെജിസ്ട്രി ഓഫീസില് കൈകൂലി കൊടുക്കാന് എന്ന പേരില് അധികം തുക കൊടുക്കുന്നത് കൊണ്ട് യാതൊരു പ്രയോജനവും ഇല്ല. സര്‍ക്കാര് നിശ്ചയിച്ച ന്യായ വിലയില് രജിസ്റ്റര് ചെയ്യുന്ന ഒരു ആധാരവും മതിയായ തുകയ്ക്കുള്ള മുദ്രപത്രം ഉണ്ടെങ്കില് രജിസ്ട്രാര്‍ക്ക് തളളാന് അധികാരമില്ല. ആധാരം എഴുത്തുകാരന് കൊടുക്കുന്ന ഫീസിനു രശീത് വാങ്ങുക.\n29. ഉടമസ്ഥന് പറഞ്ഞ സമയത്ത് പ്രമാണം എഴുതി തരുന്നില്ലാ എങ്കില്, എഗ്രിമെന്റ് കാലാവധി തീരുന്ന ദിവസം നിങ്ങള് ബന്ധപ്പെട്ട സബ് രജിസ്ട്രാര് ആഫീസില് പോയി രേജിസ്ട്രരെ നേരില് കണ്ടു എഗ്രിമെന്റ് കാണിച്ചു താന് ഹാജരായ വിവരം രേഖപ്പെടുത്താന് ആവശ്യപ്പെടണം. അന്നേ ദിവസത്തെ ഏതെങ്കിലും ഒന്ന് രണ്ട് ആധാരങ്ങളില് സാക്ഷി ആയി നില്‍ക്കുകയാണെങ്കില് നന്ന്. തുടര്‍ന്ന് കരാര് ലങ്ഘിച്ച ഉടമസ്ഥനോട് വസ്തു എഴുതി തരാന് ആവശ്യപ്പെട്ട് വക്കീല് നോട്ടീസ് അയക്കണം. ഏതെങ്കിലും കാരണവശാല് അയാള് പ്രമാണം എഴുതി തരുന്നില്ലാ എങ്കില് കോടതി മുഖേനെ വസ്തുഎഴുതി കിട്ടാന് അന്യായം ഫയല് ചെയണം.\n30. രെജിസ്ട്രേഷന് സമയത്ത് അസല് ആധാരം, വസ്തുവിന്റെയും വീടിന്റെയും കരമടച്ച രസീത്, വാങ്ങുന്നവരുടെയും വില്‍ക്കുന്നവരുടെയും ഫോട്ടോ, തിരിച്ചറിയല് രേഖകള് എന്നിവ വേണം. വസ്തുവിന്റെ മുന്നധാരം ഉണ്ടെങ്കില് നന്ന്. വില്‍ക്കുന്ന ആളെ അറിയാമെന്നു സാകഷ്യപ്പെടുത്തിക്കൊണ്ട് രണ്ടു സാക്ഷികളും ഒപ്പിടണം. അഞ്ചു ലക്ഷം രൂപയില് കൂടുതല് വിലയുള്ള വസ്തു വാങ്ങുമ്പോള് പാന് കാര്‍ഡിന്റെയും തിരിച്ചറിയല് രേഖയുടെയും കോപ്പി സബ് രെജിസ്ട്രാര് ഓഫീസില് നല്‍കണം. വസ്തു വാങ്ങുന്നയാല് വിദേശത്ത് ആണെങ്കില് ആവശ്യമായ സ്ഥലങ്ങളില് വിരലടയാളവും ഒപ്പും ഇട്ടു ആധാരം തപാലില് എത്തിച്ചാല് മതി.\n31. രേജിസ്ട്രഷന് ശേഷം മാത്രമേ ബ്രോക്കറുടെ ഫീസ് ഉണ്ടെങ്കില് കൊടുക്കാവൂ. പത്ര പരസ്യം മുഖേനയോ മറ്റോ ഉടമസ്ഥനുമായി നേരിട്ട് ഇടനിലക്കാരില്ലാതെ ഇടപാട് നടത്തിയാലും ചിലപ്പോള് സ്ഥലത്തെ ബ്രോക്കര്‍മാര് കമ്മിഷന് തട്ടാന് വേണ്ടി ഭീഷണിപ്പെടുത്തുന്ന സംഭവങ്ങള് പലയിടത്തും ഉണ്ടായിട്ടുണ്ട്. അത് ഒരിക്കലും വക വെച്ച് കൊടുക്കരുത്. പ്രശ്നം ഉണ്ടാവുകയാണെങ്കില് അടുത്തുള്ള പോലീസ് സ്റ്റേഷനില് പരാതി കൊടുക്കുക.\n32. വാങ്ങുന്ന വസ്തുവിലുള്ള അവകാശം പൂര്‍ണമാകണം എങ്കില് ഭൂമി പോക്ക് വരവ് ചെയ്യണം. നികുതി അടച്ചു വില്ലേജ് ഓഫീസ് രേഖകളില് പുതിയ ഉടമയുടെ പേര് ചേര്‍ക്കുന്ന നടപടിയാണ് ഇത്. ആധാരത്തിന്റെ ഒരു കോപ്പി ഇതിനായി വില്ലേജ് ഓഫീസില് നല്‍കണം. രജിസ്ട്രേഷന് ദിവസം തന്നെ രജിസ്ട്രാരുടെ ഒപ്പും ഓഫീസ് സീലും ആധാര നമ്പരും ചേര്‍ത്ത ഒരു കോപ്പി വാങ്ങാം.\nരജിസ്ട്രേഷന് നിയമങ്ങളും ആധാരമെഴുത്ത് ഫീസും മറ്റും വിശദമായി അറിയാന്http://keralaregistration.gov.in/index.php\nPosted by VARGHESE MATHEW at 9:03 PM\nLabels: kerala, kerala rain, kochin, mathew, muvattupuzha, pandapilly, photography, poovathungal, rain, t john, varghese, varghese mathew


ശരിക്കും അവിടെ തുടങ്ങുകയായിരുന്നു എന്റെ ശരിയായ യാത്ര: പൂർണിമ ഇന്ദ്രജിത്! - Film Faktory\npoornima indrajith's stills\nമലയാളികളുടെ ഇഷ്ട്ട നായികയായിരുന്നു പൂർണിമ ഇന്ദ്രജിത്ത്. വിവാഹശേഷം സിനിമയിൽ നിന്നും അഭിനയത്തിൽ നിന്നും ഇടവേളയെടുത്ത് മാറിനിന്നെങ്കിലും താരം തന്റേതയായ വ്യക്തിത്വം തെളിയിക്കാൻ എന്നും ശ്രദ്ധിച്ചിരുന്നു. സിനിമയിൽ സജീവം അല്ലായിരുന്നുവെങ്കിലും സ്വന്തമായി ഒരു ഫാഷൻ ബോട്ടിക് നടത്തിവരികയായിരുന്നു താരം. വർഷങ്ങൾക് ശേഷം ഇടവേളയ്‌ക്കു വിരാമമിട്ട് താരം വീണ്ടും സിനിമ ലോകത്തിലേക്കു തിരിച്ചു വന്നിരിക്കുകയാണ്. സോഷ്യൽ മീഡിയയിൽ സജീവമായ താരം പങ്കുവെച്ചിരിക്കുന്ന ഒരു പോസ്റ്റ് ഇപ്പോൾ വൈറലായിരിക്കുകയാണ്. പൂര്ണിമയുടെ പോസ്റ്റ് ഇങ്ങനെ,\nഎന്റെ മുടിയിലേക്ക് ഒരു തിരിഞ്ഞു നോട്ടം ! അതെ, ഞാനും അതു ചെയ്തിട്ടുണ്ട്. ഒരു ദിവസം ഞാന് അത് തീരുമാനിക്കുകയും എന്റെ മുടി എന്നന്നേക്കുമായി സ്ട്രൈറ്റന് ചെയ്യുകയും ചെയ്തു.\nPrevious articleഅന്ന് ഞാൻ കാരണം അവരുടെ ഫസ്റ്റ് നൈറ്റ് കുളമായി: ഷംന കാസ്സിം!\nNext articleകുരുമുളക് പറിക്കാൻ കയറും മുൻപ് ശ്രദ്ധിക്കേണ്ട കാര്യങ്ങൾ, ജിപിയുടെ പോസ്റ്റ് വൈറൽ!


Social Media Archives | Rashtradeepam\nCinemaInstagramMalayala CinemaSocial Media\nഎന്റെ തങ്കമേ…’; വിവാഹത്തിന് മണിക്കൂറുകള്‍ക്ക് മുന്‍പുള്ള വിഗ്‌നേഷിന്റെ ഇന്‍സ്റ്റഗ്രാം പോസ്റ്റ് വൈറല്\nതെന്നിന്ത്യ കാത്തിരുന്ന ആ താരവിവാഹത്തിന് ഇനി മണിക്കൂറുകള് മാത്രം ബാക്കി. നയന്‍താരയും വിഗ്‌നേഷ് ശിവനും ഇന്ന് വിവാഹിതരാവുകയാണ്. വിവാഹത്തിന് മണിക്കൂറുകള് മാത്രം ബാക്കി നില്‍ക്കെ വിഗ്‌നേഷ് ശിവന് പ്രതിശ്രുത…\nകിടിലന് ലുക്കില് പാഷാണം ഷാജി; കൈയടിച്ച് ആരാധകര്, ചിത്രം സോഷ്യല് മീഡിയയില് വൈറല്\nനര്‍മ്മവേഷങ്ങള് കൊണ്ട് ശ്രദ്ധേയനായ സിനിമാതാരം പാഷാണം ഷാജി ഇപ്പോള് സോഷ്യല് മീഡിയയില് താരമായിരിക്കുകയാണ്. പുതിയ രൂപത്തിലും ഭാവത്തിലും സോഷ്യല് മീഡിയയില് പ്രത്യക്ഷപ്പെട്ടതോടെയാണ് പാഷാണം ഷാജി പ്രേക്ഷകര്‍ക്ക് ഇടയില് സംസാര…\nCrime & CourtInstagramNationalNewsPoliceSocial Media\nഇന്‍സ്റ്റഗ്രാമിലൂടെ വിവാഹ വാഗ്ദാനം; യുകെയില് താമസിക്കുന്ന ധനികന്, യുവതിയില് നിന്ന് തട്ടിയത് 15 ലക്ഷം രൂപ\nയുകെയില് താമസിക്കുന്ന ധനികനാണെന്ന് തെറ്റിധരിപ്പിച്ച് ഇന്‍സ്റ്റഗ്രാമിലൂടെ പരിചയപ്പെട്ട യുവതിയില് നിന്ന് 15 ലക്ഷം രൂപ കവര്‍ന്നതായി പരാതി. വിവാഹ വാഗ്ദാനം നല്‍കിയ ശേഷമാണ് ഹൈദരാബാദ് സ്വദേശിനിയായ 30കാരിയില് നിന്ന്…\nഗോപി സുന്ദറും അമൃതയും ഒന്നിച്ച്; സോഷ്യല് മീഡിയയില് ചിത്രം വൈറല്; ആശംസകള് നേര്‍ന്ന് കമന്റ്\nസംഗീത സംവിധായകന് ഗോപി സുന്ദറും ഗായിക അമൃത സുരേഷും ഒന്നിച്ചുള്ള പുതിയ ചിത്രം സോഷ്യല് മീഡിയയില് ചര്‍ച്ചയാകുന്നു. ഇന്‍സ്റ്റഗ്രാമിലാണ് ഗോപി സുന്ദര് ചിത്രം പോസ്റ്റ് ചെയ്തിരിക്കുന്നത്. ‘പിന്നിട്ട കാതങ്ങള്…


അന്വേഷണം നടക്കുന്ന ഘട്ടത്തിൽ ചർച്ച വേണ്ട; ആന്തൂർ ചർച്ച ചെയ്യാതെ CPM ജില്ലാ കമ്മിറ്റി | CPM district committee not discussed about Anthur suicide – News18 Malayalam\nഅന്വേഷണം നടക്കുന്ന ഘട്ടത്തിൽ ചർച്ച വേണ്ട; ആന്തൂർ ചർച്ച ചെയ്യാതെ CPM കണ്ണൂർ ജില്ലാ കമ്മിറ്റി\nസാജന്റെ ആത്മഹത്യയുമായി ബന്ധപ്പെട്ട അന്വേഷണത്തില് സാജന്‍റെ ഭാര്യയുടെ പരാതിയില് പി.കെ ശ്യാമളയുടെ മൊഴി ഉടന് രേഖപ്പെടുത്തേണ്ടതില്ലെന്ന നിലപാടിലാണ് അന്വേഷണസംഘം\nLast Updated : June 29, 2019, 19:15 IST\nകണ്ണൂർ: ആന്തൂരും അനുബന്ധവിവാദങ്ങളും ചര്‍ച്ച ചെയ്യാതെ സി.പി.എം കണ്ണൂര് ജില്ലാ കമ്മിറ്റി. അന്വേഷണം നടക്കുന്ന ഘട്ടത്തില് ചര്‍ച്ച വേണ്ടെന്നാണ് തീരുമാനം.\nപ്രധാന അജണ്ടയായ തെരഞ്ഞെടുപ്പ് അവലോകന റിപ്പോര്‍ട്ട് മാത്രമാണ് ഇന്ന് ചേര്‍ന്ന കണ്ണൂര് ജില്ലാ കമ്മിറ്റി യോഗം ചര്‍ച്ച ചെയ്തത്. റിപ്പോര്‍ട്ടിങ്ങിന് എത്തിയത് കേന്ദ്ര കമ്മിറ്റി അംഗം ഇ.പി ജയരാജന്. പൊലീസ് അന്വേഷണം നടക്കുന്ന ഘട്ടത്തില് അജണ്ടയ്ക്ക് പുറത്തുള്ള വിഷയമായി ആന്തൂര് പരിഗണിക്കേണ്ടെന്നായിരുന്നു തീരുമാനം.\nജില്ലാ സെക്രട്ടേറിയറ്റിനെ തിരുത്തിയ സംസ്ഥാന കമ്മിറ്റി നിലപാടില് കീഴ്ഘടകങ്ങളില് അതൃപ്തി പുകയുന്നുണ്ട്. സമവായത്തിലൂടെ പ്രശ്‌നം പരിഹരിക്കാനായിരിക്കും നേതാക്കളുടെ ശ്രമം. കീഴ്ഘടകങ്ങളുടെ അതൃപ്തി സമവായത്തിലൂടെ പരിഹരിക്കാനുള്ള ശ്രമങ്ങളും നടക്കുന്നുണ്ട്. തളിപ്പറമ്പ് ഏരിയ കമ്മിറ്റിയിലടക്കം പി.കെ ശ്യാമളയ്‌ക്കെതിരെ ഗുരുതര ആരോപണങ്ങളുയര്‍ന്നിരുന്നു.\nപട്ടിക ജാതി, വിഭാഗത്തിനുളള ആനുകൂല്യം; വരുമാനപരിധി നടപ്പാക്കി സര്‍ക്കാര്\nഅതേസമയം സാജന്റെ ആത്മഹത്യയുമായി ബന്ധപ്പെട്ട അന്വേഷണത്തില് നഗരസഭാധ്യക്ഷ പി കെ ശ്യാമളയുടെ മൊഴി ഇതുവരെ രേഖപ്പെടുത്തിയിട്ടില്ല. സാജന്‍റെ ഭാര്യയുടെ പരാതിയില് പി.കെ ശ്യാമളയുടെ മൊഴി ഉടന് രേഖപ്പെടുത്തേണ്ടതില്ലെന്ന നിലപാടിലാണ് അന്വേഷണസംഘം. നഗരസഭ ഉദ്യോഗസ്ഥരുടെയും സാജന്‍റെ ഭാര്യ ഉള്‍പ്പെടെയുള്ള കുടുംബാംഗങ്ങളുടെയും മൊഴി രേഖപ്പെടുത്തിയിട്ടുണ്ട്.\nഅതേസമയം, സാജന്‍റെ മരണം തൂങ്ങിമരണമാണെന്നും ദുരൂഹതയില്ലെന്നുമാണ് പോസ്റ്റ്മോർട്ടം റിപ്പോർട്ട്.\nFirst published: June 29, 2019, 19:15 IST


മലയാളസിനിമയിൽ ഒമ്പത് വർഷം പൂർത്തിയാക്കുന്ന പ്രിയപ്പെട്ട സഹപ്രവർത്തകന് ആശംസകൾ നേരുകയാണ് സംയുക്ത\nUpdated: October 27, 2021 11:05:42 am\nമലയാളസിനിമയിൽ തന്റെ ഒമ്പതാം വർഷം ആഘോഷിക്കുകയാണ് ടൊവിനോ തോമസ് എന്ന നടൻ. എഞ്ചിനീയറായി ജോലി ചെയ്യുന്നതിനിടയിലാണ് തന്റെ പാഷനായ സിനിമയുടെ ലോകത്തേക്ക് ടൊവിനോ എത്തിപ്പെട്ടത്. 2012ൽ റിലീസ് ചെയ്ത ‘പ്രഭുവിന്റെ മക്കൾ’ ആയിരുന്നു ടൊവിനോയുടെ അരങ്ങേറ്റ ചിത്രം. 2012 ഒക്ടോബർ 26നാണ് ചിത്രം തിയേറ്ററുകളിലെത്തിയത്.\nസിനിമയിൽ ഒമ്പതാമത്തെ വർഷം പൂർത്തിയാക്കുന്ന പ്രിയപ്പെട്ട സഹപ്രവർത്തകന് ആശംസകൾ നേർന്നുകൊണ്ട് നടി സംയുക്ത മേനോൻ പങ്കുവച്ച കുറിപ്പാണ് ഇപ്പോൾ ശ്രദ്ധ നേടുന്നത്.\n“ടൊവിനോ സിനിമാമേഖലയിൽ തന്റെ ഒമ്പതാം വർഷം ആഘോഷിക്കുമ്പോൾ, ടൊവിനോയെ കുറിച്ച് ആദ്യം മനസ്സിലോർക്കുന്ന ഒരു കാര്യം, എത്രത്തോളം വിനയാന്വിതനാണ് ആളെന്നതാണ്. ഒരു മനുഷ്യനെന്ന രീതിയിലും അതിശയിപ്പിക്കുന്ന നടനെന്ന രീതിയിലുമുള്ള ടൊവിനോയുടെ വളർച്ച പുഞ്ചിരിയോടെയും സന്തോഷത്തോടെയും ഞാൻ നോക്കികാണുന്നു. ഒരു നല്ല ശ്രോതാവാകേണ്ടത് എത്ര പ്രധാനമാണെന്ന് ടൊവി എന്നെ പഠിപ്പിച്ചു. ഒരു നല്ല സുഹൃത്ത്, എപ്പോഴും ആശ്രയിക്കാവുന്ന, പ്രചോദനമാവുന്ന അതിശയിപ്പിക്കുന്ന മനുഷ്യൻ… എല്ലാ ആശംസകളും ടൊവീ..,” സംയുക്ത കുറിച്ചു.\nതീവണ്ടി, ഉയരെ, കൽക്കി, എടക്കാട് ബറ്റാലിയൻ തുടങ്ങി നാലു ചിത്രങ്ങളിലാണ് ടൊവിനോയും സംയുക്തയും ഒന്നിച്ച് അഭിനയിച്ചത്.\nചെറിയ റോളുകളിലൂടെ പടിപടിയായി ഉയർന്ന് നായകപദവിയോളം എത്തിയ ടൊവിനോയ്ക്ക് കരിയറിൽ വലിയൊരു ബ്രേക്ക് നൽകിയ ചിത്രം ‘എന്ന് നിന്‍റെ മൊയ്തീൻ’ ആയിരുന്നു. പിന്നീട് ഗപ്പി, ഒരു മെക്സിക്കൻ അപാരത, ഗോദ, തരംഗം, മായാനദി, ആമി, അഭിയും ഞാനും, മറഡോണ, തീവണ്ടി, ഒരു കുപ്രസിദ്ധ പയ്യൻ, എന്റെ ഉമ്മാന്റെ പേര്, ലൂസിഫർ, ഉയരെ, വൈറസ്, ആൻഡ് ദ ഓസ്കാർ ഗോസ് ടു, ലൂക്ക, കൽക്കി, എടക്കാട് ബറ്റാലിയൻ തുടങ്ങി നിരവധിയേറെ ചിത്രങ്ങളിലൂടെ മലയാളി പ്രേക്ഷകരുടെ ഇഷ്ടം കവരാൻ ടൊവിനോയ്ക്ക് ആയി. ‘മാരി 2’ എന്ന തമിഴ് ചിത്രത്തിൽ ധനുഷിന്റെ വില്ലനായി അഭിനയിച്ച് തമിഴകത്തും ടൊവിനോ ശ്രദ്ധ നേടി.\n‘കാണെക്കാണെ’ ആണ് ഒടുവിൽ റിലീസിനെത്തിയ ടൊവിനോ ചിത്രം. സോണി ലൈവിലാണ് ചിത്രം റിലീസ് ചെയ്തത്. ചിത്രത്തിലെ ടൊവിനോയുടെ പ്രകടനം നിരൂപക പ്രശംസ നേടിയിരുന്നു.\n‘മിന്നൽ മുരളി’യായി ടൊവിനോ\nബേസിൽ ജോസഫ് സംവിധാനം ചെയ്ത ‘മിന്നൽ മുരളി’ എന്ന ചിത്രമാണ് ടൊവിനോയുടേതായി ഇനി തിയേറ്ററിൽ എത്താനുള്ള പ്രധാന ചിത്രങ്ങളിലൊന്ന്. ടൊവിനോ തോമസ് സൂപ്പർഹീറോ ആകുന്ന ചിത്രത്തിന്റെ നിർമാണം ‘ബാംഗ്ലൂർ ഡേയ്സ്’, ‘മുന്തിരിവള്ളികൾ തളിർക്കുമ്പോൾ’, ‘പടയോട്ടം’ എന്നീ സൂപ്പർഹിറ്റ് ചിത്രങ്ങൾക്ക് ശേഷം വീക്കെൻഡ് ബ്ലോക്ക്ബസ്റ്റേഴ്സിന്റെ ബാനറിൽ സോഫിയ പോളാണ്.\nRead more: ഇമ്മിണി വല്യ ഒന്ന്; സകുടുംബം ടൊവിനോ, ആശംസകളുമായി താരങ്ങൾ\nWeb Title: Tovino thomas celebrating9years in malayalam cinema samyuktha menon wishes


രാജ്യത്ത് രോഗികള് ഒന്നേകാല് ലക്ഷത്തിലേക്ക്;ദിവസേന റിപ്പോര്‍ട്ട് ചെയ്യുന്നത് ആറായിരത്തിലേറെ രോഗികള് - Pravasishabdam\nHome News National രാജ്യത്ത് രോഗികള് ഒന്നേകാല് ലക്ഷത്തിലേക്ക്;ദിവസേന റിപ്പോര്‍ട്ട് ചെയ്യുന്നത് ആറായിരത്തിലേറെ രോഗികള്\nദില്ലി: രാജ്യത്ത് കൊവിഡ് മരണം വര്‍ദ്ധിച്ചുകൊണ്ടിരിക്കുകയാണ്. ഇതുവരെ കൊവിഡ് ബാധിച്ചവരുടെ എണ്ണം ഒന്നേകാല് ലക്ഷത്തിലേക്ക് കടന്നുകൊണ്ടിരിക്കുകയാണ്. മരണം നാലായിരത്തോട് അടുക്കുകയാണ്. തുടര്‍ച്ചയായി രണ്ടാം ദിനവും രാജ്യത്ത് റിപ്പോര്‍ട്ട് ചെയ്തത് ആറായിരത്തിലധികം കേസുകളാണ്. നാലുദിവസം കൊണ്ട് രാജ്യത്ത് റിപ്പോര്‍ട്ട് ചെയ്തത് 24,000 ത്തിലധികം രോഗികളാണ്. 24 മണിക്കൂറില് റിപ്പോര്‍ട്ട് ചെയ്തത് 148 മരണമാണ്.\nവെള്ളിയാഴ്ച മഹാരാഷ്ട്രയിൽ മാത്രം രോഗികള് മൂവായിരത്തിലേറെ. 63 പേർ മരിച്ചു. ആകെ മരണം 1500 കടന്നു. ഡൽഹിയിൽ 14 മരണം, 660 രോഗികള്. ഗുജറാത്തിൽ 29 മരണം,363 രോഗികള്.തമിഴ്‌നാട്ടിൽ 786 പുതിയ രോഗികള്. എന്നാല്, രോഗികളുടെ എണ്ണത്തിൽ കുതിച്ചുചാട്ടമില്ലെന്ന് കേന്ദ്ര ആരോഗ്യമന്ത്രാലയം അവകാശപ്പെട്ടു. 13.3 ദിവസം കൊണ്ടാണ് നിലവിൽ രോഗികളുടെ എണ്ണം ഇരട്ടിക്കുന്നത്. അടച്ചിടലിന് മുമ്പ് ഇത് 3.4 ദിവസത്തിലായിരുന്നു. മരണനിരക്ക് 3.02 ശതമാനമായി. രോഗമുക്തി നിരക്ക് 41 ശതമാനമായി.\nഅതേസമയം ഡല്‍ഹി സര്‍ക്കാര് കൊവിഡ് കണക്ക് നല്‍കുന്നതില് പിശക്. 194 മരണമാണ് വ്യാഴാഴ്ച വരെ റിപ്പോര്‍ട്ട് ചെയ്തത് എന്നാണ് സര്‍ക്കാര് കണക്കില് വ്യക്തമാക്കുന്നത്.എന്നാല്, മെയ് 16വരെ 426 കോവിഡ് രോഗികളുടെ മൃതദേഹം സംസ്കരിച്ചെന്നാണ് വിവിധ മുനിസിപ്പൽ കോർപറേഷനില്‍നിന്നുള്ള കണക്ക്. കോവിഡ് മരണങ്ങൾ കൃത്യമായി സർക്കാർ കണക്കിൽ ഉൾപ്പെടുന്നില്ലെന്ന് ആശുപത്രി അധികൃതർ ചൂണ്ടിക്കാട്ടി.\nവടക്കൻ ഡൽഹി കോർപറേഷനിലെ ശ്‌മശാനങ്ങളിൽ കോവിഡ് സ്ഥിരീകരിച്ച 202 മൃതദേഹം സംസ്‌കരിച്ചു. തെക്കൻ ഡൽഹി കോർപറേഷനിലെ ശ്‌മശാനങ്ങളില് കോവിഡ് സ്ഥിരീകരിച്ച 224 മൃതദേഹവും രോഗം സംശയിക്കുന്നവരുടെ 83 മൃതദേഹവും സംസ്‌കരിച്ചു. എന്നാല്, മുനിസിപ്പൽ കോർപറേഷനുകളുടെ കണക്കുകൾ ഡല്‍ഹി സർക്കാർ തള്ളി.\nupdation in india\nPrevious articleവീണ്ടും വെള്ളം കയറി, നടി മല്ലിക സുകുമാരനെ റബ്ബര്‍ബോട്ടില് സുരക്ഷിത സ്ഥാനത്ത് എത്തിച്ചു\nNext articleകൊവിഡിനെ പ്രതിരോധിക്കാന് വാക്‌സിന്, അവകാശവാദവുമായി ചൈന


പിക്ചര് ഇന് പിക്ചര് മോഡില് വാട്ട്‌സ്ആപ്പില് പുതിയ അപ്‌ഡേഷന് - MALABAR FLASH\nHome News Tech whatsapp World ലോകം പിക്ചര് ഇന് പിക്ചര് മോഡില് വാട്ട്‌സ്ആപ്പില് പുതിയ അപ്‌ഡേഷന്\nവാട്‌സാപ്പില് പുതിയ അപ്‌ഡേഷന് വരുന്നു. ആന്‍ഡ്രോയ്ഡിലെ പിക്ചര് ഇന് പിക്ചര് മോഡിലാണ് പുതിയ അപ്‌ഡേഷന്. വാട്‌സാപ്പ് ബീറ്റാ പതിപ്പ് 2.19.177 ആന്‍ഡ്രോയിഡ് പതിപ്പിലാണ് പുതിയ ഫീച്ചര് പരീക്ഷിക്കുന്നത്.[www.malabarflash.com]\nഒരു ചാറ്റില് നിന്നും മറ്റൊരു ചാറ്റിലേക്ക് പോയാലും പശ്ചാത്തലത്തില് വാട്‌സാപ്പ് പ്രവര്‍ത്തിക്കുമ്പോള് ഹോം സ്‌ക്രീനിലും പോപ്പ് അപ്പ് വിന്‍ഡോയില് വീഡിയോ കാണാന് സാധിക്കും.\nചാറ്റുകള് മാറുമ്പോള് വീഡിയോ പ്ലേ ചെയ്യുന്നത് തുടരുന്ന സൗകര്യം വാട്‌സാപ്പിന്റെ ഐഫോണ് പതിപ്പില് നേരത്തെ തന്നെ ഉണ്ട്. എന്നാല് ആന്‍ഡ്രോയിഡ് പതിപ്പില് ചാറ്റ് തുറന്നുവെച്ചാല് മാത്രമേ ആ ചാറ്റില് വന്ന വീഡിയോ പ്ലേ ചെയ്യാന് സാധിച്ചിരുന്നുള്ളൂ. ഫെയ്‌സ്ബുക്ക്, ഇന്‍സ്റ്റാഗ്രാം, യൂട്യൂബ് എന്നിവയില് നിന്നുള്ള വീഡിയോ ലിങ്കുകളാണ് ഇങ്ങനെ പ്ലേ ചെയ്യാന് സാധിക്കുക.


September 2020 - 5:22 am IST\nപെരുംകുഞ്ഞിജന്തുക്കൾ ഉണ്ടാക്കുന്ന രോഗങ്ങൾ ഭീകരൻമാരാകാൻ കാരണമെന്താണെന്നറിയോ? വൈറലായി ഡോക്ടറുടെ കുറിപ്പ്\nശാസ്ത്രം നേരിടുന്ന വലിയ വെല്ലുവിളി തന്നെയാണ് ഇത്. ഏതെങ്കിലും ഒരു വൈറസ് ശരീരത്തില് എത്തിക്കഴിഞ്ഞാല്, ശരീരത്തിലെ പ്രതിരോധശക്തി അതിനെ നശിപ്പിക്കാന് ശ്രമിക്കും.\nകൊറോണ വൈറസ് ഭീതിയിലാണ് ലോകം. കൊറോണ വൈറസിനെപ്പറ്റിയും ചെയ്യേണ്ട മുൻകരുതലിനെക്കുറിച്ചും ഫെയ്സ്ബുക്ക് കുറിപ്പുമായെത്തിയിരിക്കുകയാണ് ഡോ. ഷിംന അസീസ്. കൊറോണയും നിപ്പയും പക്ഷിപ്പനിയും മഞ്ഞപ്പിത്തവും ചിക്കൻപോക്‌സും മുതൽ എയിഡ്‌സ് വരെയുള്ള രോഗങ്ങൾക്കുള്ള സമാനത അവയെല്ലാം വൈറസ് ഉണ്ടാക്കുന്നു എന്നതാണ്.\nഏറെ പേരുടെ മരണത്തിനു കാരണമായ സാര്‍സ്, എബോള പോലെയുള്ള വൈറസുകള്‍ക്ക് എതിരെയുള്ള ആന്‍റിബോഡികള് ലോകത്തിന്‍റെ വിവിധഭാഗങ്ങളിലുള്ള വവ്വാലുകളില് നിന്ന് വേര്‍തിരിക്കാന് സാധിച്ചിട്ടുണ്ട്. രോഗങ്ങളുടെ വാഹകരായിക്കൊണ്ട് തന്നെ ഒരിക്കലും രോഗം ബാധിക്കാതെ ഇവര് രക്ഷപ്പെട്ട് പോകുന്നത് പ്രകൃതിയുടെ വികൃതി തന്നെയാണെന്ന് ഡോ. ഷിംനാ അസീസ് ഫെയ്സ്ബുക്കിൽ കുറിക്കുന്നു.\nകൊറോണയും നിപ്പയും പക്ഷിപ്പനിയും മഞ്ഞപ്പിത്തവും ചിക്കൻപോക്‌സും മുതൽ എയിഡ്‌സ് വരെയുള്ള രോഗങ്ങൾക്കുള്ള സമാനത അവയെല്ലാം വൈറസ് ഉണ്ടാക്കുന്നു എന്നതാണ്. ഈ പെരുംകുഞ്ഞിജന്തുക്കൾ ഉണ്ടാക്കുന്ന രോഗങ്ങളൊക്കെ ഭീകരൻമാരാകാൻ കാരണമെന്താണെന്നറിയോ? അതറിയണേൽ ആദ്യം വൈറസ് എന്താണെന്നറിയണം, വൈറസിന്‍റെ ഉറവിടവും പ്രവർത്തനരീതിയും അറിയണം. ജീവനുള്ള കോശങ്ങളില് മാത്രം നിലനില്‍പ്പുള്ള, രോഗമുണ്ടാക്കാന് കഴിവുള്ള സൂക്ഷ്മ ജീവികളാണ് വൈറസുകള്.\nഏകദേശം ബാക്ടീരിയയുടെ നൂറിലൊന്ന് വലിപ്പം മാത്രമുള്ള ഇവക്ക് മനുഷ്യര്‍ക്ക് പുറമേ മൃഗങ്ങളെയും ചെടികളെയും എന്തിനു ബാക്ടീരിയകളെ പോലും പ്രതികൂലമായി ബാധിക്കുന്ന അവസ്ഥകള് സൃഷ്ടിക്കാന് കഴിയും. വൈറസ് വളര്‍ച്ചയെ അനുകൂലിക്കുന്ന ചുറ്റുപാടുകള്, ശരീരത്തില് പ്രവേശിക്കുന്ന വൈറസുകളുടെ എണ്ണം, അവയുടെ രോഗജന്യശേഷി, വ്യക്തിയുടെ പ്രതിരോധശേഷി എന്നിവയുടെ അടിസ്ഥാനത്തിലാണ് വൈറസുകള് രോഗം ജനിപ്പിക്കുന്നതിന്‍റെ തോത് ഏറിയും കുറഞ്ഞും ഇരിക്കുന്നത്. കൊതുക്, ചെള്ള്, വവ്വാൽ, വേറേം കുറേ മൃഗങ്ങൾ തുടങ്ങി വൈറസിനെ സപ്ലൈ ചെയ്യുന്നതിൽ ജീവികൾക്കുള്ള പങ്ക് വലുതാണ്. ഇവയ്‌ക്ക് രോഗം വരികയുമില്ല.\nഉദാഹരണത്തിന്, ഏകദേശം 1200 ഇനം വവ്വാലുകള് ലോകത്തുണ്ട് എന്നത് തന്നെ യഥേഷ്ടം വൈറസുകള്‍ക്ക് വളരാനുള്ള സാഹചര്യം ഒരുക്കുന്നു. പ്രാണികളെ ഭക്ഷിച്ചും വിത്തുകള് മണ്ണില് വീഴ്ത്തിയും പ്രകൃതിസൗഹാര്‍ദപരമായി വര്‍ത്തിച്ചു വരുന്ന ഇവയുടെ ശരീരത്തില് നിപ്പ വൈറസ് മാത്രമല്ല ഉള്ളത്. ഏറെ പേരുടെ മരണത്തിനു കാരണമായ സാര്‍സ്, എബോള പോലെയുള്ള വൈറസുകള്‍ക്ക് എതിരെയുള്ള ആന്‍റിബോഡികള് ലോകത്തിന്‍റെ വിവിധഭാഗങ്ങളിലുള്ള വവ്വാലുകളില് നിന്ന് വേര്‍തിരിക്കാന് സാധിച്ചിട്ടുണ്ട്. രോഗങ്ങളുടെ വാഹകരായിക്കൊണ്ട് തന്നെ ഒരിക്കലും രോഗം ബാധിക്കാതെ ഇവര് രക്ഷപ്പെട്ട് പോകുന്നത് പ്രകൃതിയുടെ വികൃതി തന്നെയാണ്.\nഇതെങ്ങനെയെന്നതിന് കൃത്യമായ ഉത്തരം വ്യക്തമല്ല. പരിണാമത്തിന്‍റെ ചങ്ങലയില് കൊണ്ടും കൊടുത്തും അനേകം വൈറസുകള്‍ക്ക് താവളമാകുന്നത് വഴി പ്രതിരോധം ലഭിക്കുന്ന ജീനുകള് വവ്വാലുകള് തലമുറകള് കൊണ്ട് നേടിയെടുത്തതാവാമെന്നു ശാസ്ത്രലോകം വീക്ഷിക്കുന്നു. വൈറസുകള് രണ്ടിനമുണ്ട്. DNA ജനിതകവസ്തുവായിരിക്കുന്ന വൈറസുകളും RNA ജനിതകവസ്തുവായിരിക്കുന്ന തരം വൈറസുകളും. ഇവയില് ഡിഎന്‍എ വൈറസുകള്‍ക്ക് പൊതുവേ കോശഘടനയില് സ്ഥിരതയുണ്ട്. ഏറെ മാറ്റങ്ങളും അവയ്ക്ക് വരുന്നില്ല. എന്നാല്, ആര്‍എന്‍എ ജനിതകവസ്തുവായി ഇരിക്കുന്ന വൈറസുകള് പൊതുവേ സ്ഥിരതയില്ലാത്തവയാണ് എന്ന് മാത്രമല്ല, തുടര്‍ച്ചയായി mutation എന്ന അവസ്ഥയിലൂടെ കടന്നു പോകുന്നവയാണ്.\nഅതായത്, അവയുടെ ജനിതകവസ്തു പല തവണ മാറ്റങ്ങള്‍ക്കു വിധേയമാകും. ഉദാഹരണത്തിന്, RNA വൈറസ് ഇനത്തില് പെടുന്ന എയ്ഡ്സ് ഉണ്ടാക്കുന്ന HIV വൈറസിനെ പോലുള്ളവ അതിവേഗം വംശവര്‍ധനവിനു വിധേയമാകുന്നവയാണ്. എന്ന് മാത്രമല്ല, തുടര്‍ച്ചയായി മ്യൂട്ടേഷന് വിധേയമാകുന്നത് കാരണമായി ഇടയ്ക്കിടെ വൈറസിന്‍റെ സ്വഭാവം മാറിക്കൊണ്ടിരിക്കുകയും ചെയ്യും. ഇതിനാല് തന്നെ, പുതുതായി ഉണ്ടാക്കുന്ന ഓരോ മരുന്നിനോടും പ്രതികരണം ഇല്ലാതാകാന് അത് വഴി സദാ സാധ്യതയുണ്ട്.\nഅത് കൊണ്ട് തന്നെയാണ്, എയിഡ്സിനെ പൂർണമായും തുരത്താന് തക്ക ശേഷിയുള്ള ഒരു മരുന്നോ വാക്സിനോ കൃത്യമായി വികസിപ്പിച്ചെടുക്കാന് സാധിക്കാത്തതും. ഇൻഫ്ലുവൻസ വൈറസുകളും ഇത് പോലെ ഏഴോ എട്ടോ ആര്‍എന്‍എ കണികകള് മാത്രം ഒരു പ്രോട്ടീന് കോട്ടിനകത്തുള്ള രീതിയില് ഘടന ചെയ്യപ്പെട്ടതാണ്. ഇതിനകത്ത് ഘടന തമ്മില് മാറിയും മറിഞ്ഞും അവ സദാ മാറ്റങ്ങള്‍ക്കു വിധേയമായി കൊണ്ടിരിക്കുന്നു. പക്ഷിപ്പനിയും പന്നിപ്പനിയുമെല്ലാം ഈ ഒരു മാറ്റത്തിന്‍റെ ഭാഗമായുണ്ടായതാണ്. ഈ മാറ്റങ്ങള് കൊണ്ട് തന്നെയാണ് ഓരോ വര്‍ഷവും ഓരോ പുതിയ തരം ഫ്ലു വാക്സിന് നിര്‍മ്മിക്കുന്നത്.\nരണ്ടു വ്യത്യസ്തതരം വൈറസുകള് ഒരു ജീവിയുടെ ശരീരത്തില് ഉണ്ടായിക്കഴിഞ്ഞാല്, അവ തമ്മില് ജനിതകവസ്തു കൈമാറിയും പുതിയ ഇനം വൈറസുകള് ഉണ്ടാകാറുണ്ട്. Recombination, reassortment എന്നൊക്കെ പേരിട്ടു വിളിക്കുന്ന ഈ കാര്യങ്ങള് കൂടി ചേര്‍ന്നാണ് ഓരോ തവണയും ഈ വൈറസുകളെ മരുന്നിനു വഴങ്ങാത്ത പിടികിട്ടാപ്പുള്ളികള് ആക്കുന്നത്. ഇവക്കുള്ള മരുന്നോ വാക്സിനോ വികസിപ്പിച്ചു വരുമ്പോഴേക്ക് ഇവയുടെ ജനിതകവസ്തു രൂപം മാറുകയും ഈ മരുന്നും കുത്തിവെപ്പും ഏല്‍ക്കാത്ത അവസ്ഥയായി മാറുകയും ചെയ്തിരിക്കുകയും.\nശാസ്ത്രം നേരിടുന്ന വലിയ വെല്ലുവിളി തന്നെയാണ് ഇത്. ഏതെങ്കിലും ഒരു വൈറസ് ശരീരത്തില് എത്തിക്കഴിഞ്ഞാല്, ശരീരത്തിലെ പ്രതിരോധശക്തി അതിനെ നശിപ്പിക്കാന് ശ്രമിക്കും. ഈ ഉദ്യമത്തില് ശരീരം വിജയിച്ചു കഴിഞ്ഞാല്, വൈറസ് നശിക്കും, രോഗമുണ്ടാകുകയില്ല. എന്നാല്, വൈറസ് ആധിപത്യം സ്ഥാപിച്ചു കഴിഞ്ഞാല്, അത് പറ്റിച്ചേര്‍ന്നിരിക്കുന്ന മനുഷ്യകോശത്തിലെ RNA കോഡ് അതിനുള്ളില് തയ്യാറാക്കും. ഇതിനെ സ്വന്തം RNA എന്ന് ശരീരം തെറ്റിദ്ധരിക്കുന്നതിനാല്, കോശത്തിലെ റൈബോസോം എന്ന ഭാഗം ഈ കോഡ് വായിച്ചെടുത്ത് വൈറസിന്‍റെ വളര്‍ച്ചക്ക് ആവശ്യമുള്ള പ്രോട്ടീനുകളെ വികസിപ്പിച്ച് കൊടുക്കും. ഈ ഒരവസ്ഥ തുടരുന്നതോടെ, ശരീരം വൈറസിന് കീഴ്പ്പെടും.\nവൈറൽ രോഗം ബാധിച്ച മൃഗത്തിന്‍റെ മാംസമോ മുട്ടയോ വേവിച്ച് കഴിക്കുന്നതിൽ രോഗഭീഷണിയില്ല. തിളപ്പിച്ച പാല് തികച്ചും സുരക്ഷിതമാണ്. ഇത്രയും ചൂടിനെ അതിജീവിക്കാന് വൈറസുകള്‍ക്ക് സാധ്യമല്ല. മിക്ക വൈറസുകളും ശരീരത്തിനു പുറത്ത് മിനിട്ടുകള് മുതല് ഏതാനും മണിക്കൂറുകള് മാത്രം നിലനിൽക്കാൻ കെൽപ്പുള്ള ലോലൻമാരാണ്. താപവ്യതിയാനം, പിഎച് വ്യത്യാസം തുടങ്ങിയവയെ അതിജീവിക്കാനുള്ള ശേഷിയും വൈറസുകള്‍ക്ക് കുറവാണ്.\nഅത് കൊണ്ട് തന്നെ, തുമ്മുകയും ചുമക്കുകയും ചെയ്യുമ്പോള് മൂക്കും വായും പൊത്തുക, രോഗികളെ തൊട്ടതിന് ശേഷം കൈ നന്നായി സോപ്പിട്ട് കഴുകുക, തിളപ്പിച്ചാറിയ വെള്ളം കുടിക്കുക, മലിനമായ കിണര് ക്ലോറിനേറ്റ് ചെയ്യുക തുടങ്ങിയ പ്രക്രിയകളെ അതിജീവിക്കാന് ഇവയ്ക്കാവില്ല. രോഗം തടയാനുള്ള ഏറ്റവും ഫലപ്രദമായ രീതിയും ഇതൊക്കെ തന്നെയാണ്. ചിക്കൻ പോക്‌സ്, ഇൻഫ്ലുവൻസ, എയിഡ്‌സ് പോലുള്ള ചില രോഗങ്ങളുടെ കാര്യത്തിൽ ആന്‍റിവൈറൽ ഗുളികകൾ കൊടുത്ത് വൈറസുകളുടെ എണ്ണം കൂടുന്നത് തടയാൻ സാധിക്കും.\nഇവയൊന്നും വൈറസിനെ നശിപ്പിക്കുന്നില്ല എന്നത് പ്രത്യേകം ശ്രദ്ധിക്കേണ്ടതുണ്ട്. അപ്പോൾ രോഗലക്ഷണങ്ങൾ ചികിത്സിച്ച് മാത്രം കൊറോണ ഉൾപ്പെടെയുള്ള രോഗങ്ങൾ എങ്ങനെ ഭേദപ്പെടുത്തുന്നു എന്നാണോ? രോഗലക്ഷണങ്ങൾ കൃത്യമായി ചികിത്സിച്ച് രോഗിയുടെ ശാരീരികവ്യവസ്‌ഥ സ്‌റ്റേബിളാക്കി നില നിർത്തുന്ന സമയം കൊണ്ട് ശരീരം തന്നെ വൈറസിനെതിരെയുള്ള പ്രതിരോധഘടകങ്ങൾ തയ്യാറാക്കും. നേരെ മറിച്ച്, രോഗലക്ഷണത്തെ മൈന്‍റ് ചെയ്യാതെ മൂക്കൊലിപ്പ് ന്യുമോണിയയും തലവേദന മെനിഞ്ചൈറ്റിസും ആകുന്ന അവസ്‌ഥ എത്തിയാൽ വൈറസ് മരണകാരണമാകും.\nമാത്രമല്ല, വൈറസ് ബാധിച്ച് ആരോഗ്യം ക്ഷയിച്ച കോശങ്ങളുടെ മേൽ ബാക്‌ടീരിയ വന്ന് 'സൂപ്പർ ഇൻഫക്ഷൻ' ഉണ്ടാക്കുന്നതും രോഗിയെ കൊലക്ക് കൊടുക്കും. ഹൃദ്രോഗം, വൃക്കരോഗം പോലുള്ളവയുള്ള രോഗികൾക്ക് ചെറിയ ഇൻഫക്ഷനുകൾ പോലും കടുത്ത പ്രത്യാഘാതം ഉണ്ടാക്കാം. ഇത് തന്നെയാണ് രോഗം ബാധിച്ചവരുടെ ലക്ഷണം മാത്രം ചികിത്സിച്ചാലും രോഗം മാറുന്നതിന്‍റെ ഗുട്ടൻസ്. രോഗം ബാധിക്കാതെ ശ്രദ്ധിക്കുന്നത് തന്നെയാണ് ഏറ്റവും സുരക്ഷിതവും.\nഅപ്പോൾ, നമുക്ക് വൃത്തിയായിരിക്കാം, കൈ ഇടക്കിടെ കഴുകാം, തുമ്മുമ്പോഴും ചുമയ്‌ക്കുമ്പോഴും ടിഷ്യു ഉപയോഗിക്കാം, ടിഷ്യു കളഞ്ഞ ശേഷം കൈ സോപ്പിട്ട് കഴുകാം, ആഹാരമുണ്ടാക്കുന്നതിനും ടോയ്‌ലറ്റിൽ പോകുന്നതിനും മുൻപും ശേഷവും കൈകൾ വൃത്തിയാക്കാം, രോഗമുണ്ടെങ്കിൽ പൊതുപരിപാടികളിൽ നിന്നും പൊതുവിടങ്ങളിൽ നിന്നും മാറി നിൽക്കാം.\nഇത്രയൊക്കെയേ വേണ്ടൂ. ഇതൊക്കെ മാറുമെന്നേ....


Updated: August 6, 2021 6:37:23 pm\nന്യൂഡൽഹി: കിഴക്കൻ ലഡാക്കിലെ ഗോർഗ പോസ്റ്റ് എന്നറിയപ്പെടുന്ന പിപി174എ എന്ന നിർണായക പട്രോളിങ് പോയിന്റിലെ ഇന്ത്യയുടെയും ചൈനയുടെയും സൈനിക വിന്യാസം പിൻവലിച്ചു. ഓഗസ്റ്റ് നാല്, അഞ്ച് തീയതികളിലായാണ് സേനാ പിന്മാറ്റം നടന്നത്. ലഡാക്കിലെ സേനാ പിന്മാറ്റവുമായി ബന്ധപ്പെട്ട സുപ്രധാന ഘട്ടമാണ് ഇതെന്ന് വിലയിരുത്തപ്പെടുന്നു.\n12ാംവട്ട ഇന്ത്യ-ചൈന ഉഭയകക്ഷി ചർച്ചകൾക്ക് ശേഷമാണ് പിപി174എയിൽ നിന്നുള്ള സേനാ പിന്മാറ്റം.\n“പിന്മാറ്റം സംബന്ധിച്ച നടപടികൾ തുടരുന്നു. എന്നാൽ പിപി174എയിൽ നിന്ന് പിന്മാറാൻ ഒരു ഉടമ്പടി ഉണ്ട്. പിപി174എയിൽ യഥാർത്ഥ നിയന്ത്രണ രേഖയുടെ (എൽഎസി) ഒരു വശം കൈവശമുണ്ടെന്ന വാദം ചൈന തുടരുന്നു, ”ഒരു ഉദ്യോഗസ്ഥൻ പറഞ്ഞു.\n“ഇന്ത്യ-ചൈന അതിർത്തി പ്രദേശങ്ങളിലെ പടിഞ്ഞാറൻ മേഖലയിലെ യഥാർത്ഥ നിയന്ത്രണ രേഖയിൽ നിന്ന് പിന്മാറ്റം നടത്താൻ ശേഷിക്കുന്ന പ്രദേശങ്ങളിലെ പ്രദേശങ്ങൾ പരിഹരിക്കുന്നതിന് തങ്ങൾക്ക് വ്യക്തവും ആഴത്തിലുള്ളതുമായ ആശയവിനിമയം ഉണ്ട്,” ഇന്ത്യയും ചൈനയും ഇന്ത്യ- സംയുക്ത പ്രസ്താവനയിൽ പറഞ്ഞു.\n“ഈ കൂടിക്കാഴ്ച ക്രിയാത്മകമാണെന്ന് ഇരുപക്ഷവും അഭിപ്രായപ്പെട്ടു. ഇത് പരസ്പര ധാരണയെ കൂടുതൽ മെച്ചപ്പെടുത്തുന്നു. നിലവിലുള്ള കരാറുകൾക്കും ചട്ടങ്ങൾക്കും അനുസൃതമായി ഈ ശേഷിക്കുന്ന പ്രശ്നങ്ങൾ വേഗത്തിൽ പരിഹരിക്കാനും ചർച്ചകൾ തുടരാനും അവർ സമ്മതിച്ചു, “പ്രസ്താവനയിൽ പറയുന്നു.\nWeb Title: India china ladakh army gogra


പരീക്ഷാ നടത്തിപ്പിന് മാര്‍ഗ്ഗനിര്‍ദ്ദേശം പുറത്തിറക്കി ആരോഗ്യ മന്ത്രാലയം - Malayali Express\nകൊവിഡ് വ്യാപനത്തിന്റെ പശ്ചാത്തലത്തില് രാജ്യത്തെ പരീക്ഷാ നടത്തിപ്പിന് ആരോഗ്യ മന്ത്രാലയം മാര്‍ഗ്ഗനിര്‍ദ്ദേശം പുറത്തിറക്കി. വിദ്യാര്‍ഥികള്‍ക്കും അധ്യാപകര്‍ക്കും മറ്റ് ജീവനക്കാര്‍ക്കും മാസ്‌കും സാനിറ്റൈസറും ലഭ്യമാക്കണമെന്ന് നിര്‍ദ്ദേശിച്ചിട്ടുണ്ട്. രോഗലക്ഷണങ്ങളില്ലാത്തവരെയാവും പരീക്ഷാ ഹാളില് പ്രവേശിപ്പിക്കുക.\nആറടി ശാരീരികാകലം പാലിച്ചായിരിക്കണം സീറ്റുകള് ക്രമീകരിക്കേണ്ടതെന്നാണ് മാര്?ഗനിര്‍ദ്ദേശത്തില് പറയുന്നത്. നിരീക്ഷണത്തിലിരിക്കുന്നവര്‍ക്കായി പ്രത്യേക മുറി സജ്ജമാക്കണം. കണ്ടൈന്‍മെന്റ് സോണില് പരീക്ഷാ സെന്ററുകള് അനുവദിക്കരുത്. കണ്ടൈന്‍മെന്റ് സോണിലുള്ളവരെ ഡ്യൂട്ടിക്കായി നിയോഗിക്കരുത്. സ്‌കൂള് പരിസരത്ത് തിരക്ക് കര്‍ശനമായി നിയന്ത്രിക്കണമെന്നും ആരോഗ്യ മന്ത്രാലയത്തിന്റെ മാര്‍ഗനിര്‍ദ്ദേശത്തില് പറയുന്നു.\nപ്രതിഷേധങ്ങള്‍ക്കിടെ ഐഐടി ഉള്‍പ്പെടെയുള്ള സാങ്കേതിക വിദ്യാഭ്യാസ സ്ഥാപനങ്ങളിലേക്കുള്ള പ്രവേശന പരീക്ഷയായ ജെഇഇക്ക് ഇന്നലെ തുടക്കമായിരുന്നു. ഈ മാസം ആറ് വരെയാണ് പരീക്ഷ നടക്കുക. കേരളത്തിലുള്‍പ്പെടെ രാജ്യത്ത് ആകെ 660 പരീക്ഷാകേന്ദ്രങ്ങളാണ് ഉള്ളത്. ഏഴ് ലക്ഷത്തിലധികം വിദ്യാര്‍ത്ഥികള് പരീക്ഷക്കുള്ള അഡ്മിറ്റ് കാര്‍ഡുകള് ഡൗണ്‍ലോഡ് ചെയ്തതായി ദേശീയ ടെസ്റ്റിംഗ് ഏജന്‍സി അറിയിച്ചു.\nകൊവിഡ് മാനദണ്ഡങ്ങള് പാലിച്ചാണ് പരീക്ഷ നടത്തുന്നത്. പരീക്ഷാ നടത്തിപ്പിനെതിരെ വലിയ പ്രതിഷേധമാണ് രാജ്യത്താകെ ഉയര്‍ന്നത്. പരീക്ഷകള് മാറ്റിവെയ്ക്കണമെന്നാവശ്യപ്പെട്ട് സുപ്രീംകോടതിയിലും ഹര്‍ജി എത്തിയിരുന്നു. മെഡിക്കല് വിദ്യാഭ്യാസത്തിനുള്ള നീറ്റ് പരീക്ഷ സെപ്തംബര് 13 നാണ് നടക്കുക. വിദ്യാര്‍ത്ഥികളുടെ കരിയര് നശിപ്പിക്കാനാകില്ല എന്ന് ചൂണ്ടിക്കാട്ടികൊണ്ടായിരുന്നു നീറ്റ് (നാഷണല് എലിജിബിലിറ്റി കം എന്‍ട്രന്‍സ് ടെസ്റ്റ്) മെഡിക്കല് പ്രവേശന പരീക്ഷയും ജെഇഇ (ജോയിന്റ് എന്‍ട്രന്‍സ് എക്‌സാമിനേഷന്) എഞ്ചിനിയറിംഗ് പ്രവേശന പരീക്ഷയും (ഐഐടി പ്രവേശന പരീക്ഷ) മാറ്റിവയ്ക്കാനാകില്ലെന്ന് സുപ്രീം കോടതി വ്യക്തമാക്കിയത്.\nലാലുവുമായുള്ള കൂട്ടുകെട്ട് പിരിഞ്ഞു: ബിഹാര് മുന് മുഖ്യമന്ത്രി ജിതന് റാം മഞ്ചി വീണ്ടും എന്‍ഡിഎയില്\nചൈനയ്ക്ക് വീണ്ടും ഡിജിറ്റല് സ്‌ട്രൈക്ക്: പബ്ജി അടക്കം ചൈനയുടെ 118 ആപ്പുകള് കൂടി നിരോധിച്ച് കേന്ദ്രം


പ്രാര്‍ത്ഥനകള് പൊതുവെ രണ്ടു തരത്തിലുണ്ട് - വ്യക്തിപരമായ പ്രാര്‍ത്ഥനകളും മദ്ധ്യസ്ഥ\nപ്രാര്‍ത്ഥനകളും. ദൈവഹിതം മനസ്സിലാക്കി അതനുസരിച്ച് ജീവിക്കാനുള്ള ദൈവകൃപ സ്വീകരിക്കലാണ് വ്യക്തിപരമായ പ്രാര്‍ത്ഥനയുടെ ലക്ഷ്യം. അനുദിന ജീവിതത്തില് ദൈവഹിതം നാം നിറവേറ്റുമ്പോള് ആ ദിവസത്തെ ഓരോ പ്രവൃത്തിയും നമ്മെ വിശുദ്ധിയിലും പുണ്യത്തിലും നടത്തുന്നു. ദൈവ സ്‌നേഹാനുഭവത്തില് വളരാനും നിലനില്‍ക്കാനും ഏറ്റവും ആവശ്യമായ ഒരു ഘടകമാണ് വ്യക്തിപരമായ പ്രാര്‍ത്ഥന.\nവ്യക്തിപരമായ പ്രാര്‍ത്ഥനയുടെ പ്രാധാന്യങ്ങള്\nനമ്മുടെ അനുദിന വിശുദ്ധിയിലുള്ള വളര്‍ച്ചയ്‌ക്ക് വ്യക്തിപരമായ പ്രാര്‍ത്ഥന വളരെ ആവശ്യമാണ്. നമ്മെക്കുറിച്ചുള്ള ദൈവീക പദ്ധതി മനസ്സിലാക്കാനും അതു നിറവേറ്റാനുമുള്ള കൃപ നേടാനും വ്യക്തിപരമായ പ്രാര്‍ത്ഥന കൂടാതെ കഴിയുകയില്ലായെന്ന് വി. അംബ്രോസ് പറയുന്നു. ഏതു സമയത്താണോ, എത്ര സമയമാണോ നാം പ്രാര്‍ത്ഥിക്കുക എന്നതിലല്ല കാര്യം, പ്രാര്‍ത്ഥനയ്‌ക്ക് നാം എത്ര പ്രാധാന്യം കൊടുക്കുന്നു എന്നതിനാണ്. വ്യക്തിപരമായ പ്രാര്‍ത്ഥനയിലൂടെ മാത്രമേ നമുക്കു ദൈവവുമായിട്ട് ഒരു ബന്ധം സ്ഥാപിക്കുവാന് കഴിയുകയുള്ളൂ. മുന്തിരിച്ചെടിയില് നില്‍ക്കാതെ ശാഖയ്‌ക്ക് സ്വയമേവ ഫലം പുറപ്പെടുവിക്കാന് സാധിക്കാത്തതു പോലെ, ക്രിസ്‌തുവില് വസിക്കുന്നില്ലെങ്കില് നമുക്കും ഫലം പുറപ്പെടുവിക്കാന് സാധിക്കുകയില്ല. തിരക്കു പിടിച്ച നമ്മുടെ ഈ ജീവിതത്തില്, നമ്മുടെ രക്ഷകനും നാഥനുമായ കര്‍ത്താവുമൊത്ത് അല്‌പസമയം ചെലവഴിക്കുക എന്നതാണ് വ്യക്തിപരമായ പ്രാര്‍ത്ഥന കൊണ്ടുദ്ദേശിക്കുന്നത്.\nപരിശുദ്ധാത്മാവിന്റെ സഹായത്താല് നമ്മെ വിസ്‌മരിച്ചു കൊണ്ട് നാം മറ്റുള്ളവര്‍ക്കു വേണ്ടി നടത്തുന്ന പ്രാര്‍ത്ഥനയാണ് മദ്ധ്യസ്ഥ പ്രാര്‍ത്ഥന. മറ്റുള്ളവരുടെ വേദനകള് സ്വന്തം വേദനകളായി കാണുവാനുള്ള മനസ്സ് നമുക്കാദ്യം ഉണ്ടാകണം. എന്നാല് മാത്രമേ, മറ്റുള്ളവര്‍ക്കായി നമ്മുടെ ഉള്ളില് നിന്നും പ്രാര്‍ത്ഥനകള് ഉയരൂ. വിശുദ്ധമായ ഒരു ജീവിതത്തില് നിന്നു മാത്രമേ നമുക്ക് മറ്റുള്ളവര്‍ക്കായി പ്രാര്‍ത്ഥിക്കാനാകൂ. അതിനാല് നാം വിശുദ്ധമായ ഒരു ജീവിതത്തിന് ഉടമക ളാകണം. എന്നാല് മാത്രമേ, മറ്റുള്ളവരെക്കൂടി വിശുദ്ധീകരിക്കുവാന് നമുക്കു സാധിക്കൂ. പുറപ്പാടിന്റെ പുസ്‌തകത്തില് ഇസ്രായേല് ജനവും അമലേക്യരുമായുള്ള യുദ്ധത്തില് ഇസ്രായേല് ജനം തോല്‍ക്കുന്ന അവസരം വന്നു. ആ സമയം മോശ കൈകള് ഉയര്‍ത്തിപ്പിടിച്ച് ദൈവത്തോട് പ്രാര്‍ത്ഥിച്ചു കൊണ്ടിരുന്നു. അപ്പോഴെല്ലാം ഇസ്രായേല് ജനം യുദ്ധത്തില് വിജയിച്ചു കൊണ്ടിരുന്നു. എന്നാല് മോശയുടെ കൈകള് താഴ്‌ന്നപ്പോഴെല്ലാം അമലേക്യര് വിജയിച്ചു. (പുറപ്പാട് 17:11).\nനമ്മുടെ ഓരോ ദിവസത്തെയും വ്യക്തിപരമായ പ്രാര്‍ത്ഥനകളില് കുറച്ചു സമയം നമുക്ക് മദ്ധ്യസ്ഥ പ്രാര്‍ത്ഥനയ്‌ക്കായി മാറ്റി വെയ്‌ക്കാം. ജീവിതത്തിലെ സഹനങ്ങളും ഭാരിച്ച ഉത്തരവാദിത്വങ്ങള് നിര്‍വ്വ ഹിക്കപ്പെടുമ്പോഴുണ്ടാകുന്ന പ്രയാസങ്ങളും ത്യാഗങ്ങളും ഇവയെല്ലാം മറ്റുള്ളവര്‍ക്കായി മദ്ധ്യസ്ഥം വഹിക്കുവാനായി നമുക്കുപയോഗിക്കാം. ദിവ്യബലിയില് പങ്കെടുക്കുമ്പോള് മറ്റുള്ളവരുടെ നിയോഗ ങ്ങള് സമര്‍പ്പിച്ചു പ്രാര്‍ത്ഥിക്കാം. ജപമാലയും മറ്റു പ്രാര്‍ത്ഥനകളും നടത്തുമ്പോഴും മറ്റുള്ളവരുടെ ആവശ്യങ്ങളാകട്ടെ നമുക്കു പ്രാര്‍ത്ഥിക്കാനുള്ളത്. പരിശുദ്ധ കുര്‍ബ്ബാനയ്‌ക്കു മുന്നിലെ ആരാധന യിലും നമുക്കു മറ്റുള്ളവരുടെ ആവശ്യങ്ങള്‍ക്കായി പ്രാര്‍ത്ഥിക്കാം.\nഎങ്ങിനെ നമുക്ക് പ്രാര്‍ത്ഥിക്കാം\nവ്യക്തിപരമായ പ്രാര്‍ത്ഥനയ്‌ക്ക് അനുയേജ്യമായ സമയവും പറ്റിയ സ്ഥലവും നാം കണ്ടെത്തണം. നമ്മുടെ മനസ്സിലേക്ക് ദൈവവും നാമും മാത്രമായ ഒരു സാന്നിദ്ധ്യം കൊണ്ടുവരണം. നമുക്കു ദൈവം നല്‍കിയ ഓരോ നന്മയ്‌ക്കും നന്ദിയും കൃതജ്ഞതയും നാം പ്രകാശിപ്പിക്കണം. ജീവിതത്തിലെ ഓരോ ദൈവീക ഇടപെടലിനെയും ഓര്‍ത്ത് നന്ദിപറയുക. നമ്മുടെ ജീവിതത്തിലുണ്ടായ വീഴ്‌ചകളെ (തെറ്റുകളെ) ഓര്‍ത്തും നാം മൂലം മറ്റുള്ളവര്‍ക്കുണ്ടായ വേദനകളെക്കുറിച്ചോര്‍ത്തും ദൈവത്തോട് മാപ്പപേക്ഷിക്കുക. നമ്മെ പൂര്‍ണ്ണമായും ദൈവത്തിന് സമര്‍പ്പിക്കുക. ആന്തരീകമായ സൗഖ്യത്തിനായി പ്രാര്‍ത്ഥിക്കുക. പരിശുദ്ധാത്മാവിനാലും പരിശുദ്ധാത്മാവിന്റെ വര-ദാന-ഫലങ്ങള് നമ്മില് നിറയപ്പെടുവാനും വേണ്ടി പ്രാര്‍ത്ഥിക്കുക. ദൈവവചനം വായിച്ചു ധ്യാനിച്ച്, അല്‌പസമയം ദൈവസ്വരത്തിനായി കാതോര്‍ക്കുക. മറ്റുള്ളവരുടെ ആവശ്യങ്ങള്‍ക്കായും സഭയ്‌ക്കായും മദ്ധ്യസ്ഥ പ്രാര്‍ത്ഥന നടത്തുക.\nപതിനഞ്ചു മിനിറ്റ് നാം പ്രാര്‍ത്ഥിക്കുന്നുവെങ്കില്\nആറു മിനിറ്റ് - ദൈവത്തെ സ്‌തുതിക്കുക, ആരാധിക്കുക\nമൂന്നു മിനിറ്റ് - നമ്മുടെ തെറ്റുകള്‍ക്കും പാപങ്ങള്‍ക്കും മാപ്പപേക്ഷിക്കുക\nമൂന്നു മിനിറ്റ് - നമുക്കു ലഭിച്ച അനുഗ്രഹങ്ങള്‍ക്കും നന്മകള്‍ക്കും ദൈവത്തിന് നന്ദിയര്‍പ്പിക്കുക\nമൂന്നു മിനിറ്റ് - മറ്റുള്ളവര്‍ക്കു വേണ്ടിയുള്ള മാദ്ധ്യസ്ഥവും നമ്മില് ദൈവാത്മാവ് നിറയപ്പെടാനും പ്രാര്‍ത്ഥിക്കുക